Душанбеда ўзбек-тожик алоқалари юзасидан баҳс бўлди\n26 май 2022, Тошкент вақти: 09:32\nТожикистонлик таҳлилчилар фикрича, ўзбек-тожик муносабатларини ўнглашга ҳали вақт ҳам, имконият ҳам бор.\nТожикистонлик таҳлилчилар шу йил 27 апрел куни Ўзбекистон ва Тожикистон ҳукуматлараро комиссиясининг Тошкентда бўлиб ўтган йиғилиши натижасиз якунланиши ортидан икки мамлакат муносабатлари боши берк кўчага кириб қолганини таъкидламоқдалар.\nБунга, мустақил таҳлилчи Саймуддин Дўстов фикрича, ўша йиғилишида Ўзбекистон томонининг Роғун лойиҳаси халқаро экспертиза қилинмагунича, у ерда реконструкциялаш ишлари тўхтатилиш зарурлигига оид талаби сабаб бўлди.\nХўш, бу ёғи нима бўлади? Муносабатларни яхши томонга ўзгартириш учун ҳали имкон борми? Агар бўлса ва яна икки томонлама музокара бошланса, унда қандай масалалар муҳокама қилинади? Тожикистон қандай йўл тутиши лозим?\nБугун “Нигоҳ” мустақил рўзномаси идорасида тўпланган мустақил кузатувчилар ва таҳлилчилар шу саволлар атрофида баҳслашди.\nМустақил таҳлилчи, сиёсатшунос Рашид Ғани Абдулло фикрича, ўзбек-тожик муносабатлари шўролар давридаёқ дарз кетган эди, аммо бу жараён ҳозирда оддийдан мураккабга кўчган.\n- Яъни табиий газ, электр энергияси ва ҳ. каби маиший масалалардан ҳозирда давлат ички сиёсатига аралашишгача бориб етилди. Бу эса ёмон оқибатлар келтириб чиқариши эҳтимолдан йироқмас, дер экан таҳлилчи икки давлат раҳбари ҳар қандай вазиятда ҳам “сўнгги чора”га қўл урмасликлари зарурлигини таъкидлайди.\nБошқа бир таҳлилчи Искандари Фируз бу айтилганларни қисман қувватлар экан, ўзбек-тожик муносабатларининг тобора совуқлашиб бораётганида учинчи куч таъсирини кўради.\n- Ўзбекистон ва Тожикистон расмийлари ўз қарорларида мустақил эмаслар. Улар юргизаётган сиёсатга ташқи омил ёки учинчи давлат таъсири ҳар доим кузатилган. Бугунги кунда муносабатларнинг шу даражада кескинлашаётганига ҳам ташқи омил таъсири бор ва Роғун ҳам, юк вагонлари ҳам ўша хорижий давлатлар учун асосий пишанг ролини ўйнаётир, дейди Искандари Фируз.\nТаҳлилчи фикрича, бу ерда Россия Ўзбекистон енгидан қўл чиқариб, Тожикистонга босим ўтказаётир.\nМустақил кузатувчи, тарихчи Нурали Давлат фикрича, Ўзбекистон ва Тожикистон муносабатлари муаммосининг илдизи Тожикистондаги фуқаролик уруши йилларига (1993 ва 1997 йиллар – таҳр.) бориб тақалади.\n- Ўша йилларда Тожикистонда конституциявий тузум тарафдорлари бўлган Халқ фронти доирасида, унинг дала қўмондонлари воситасида расмий Тошкент Тожикистоннинг ички ишларига аралаша бошлаган эди. Ҳукумат тепасига келган Имомали Раҳмон кўп ўтмай буни англади ва Каримовга тегишли жавоб ҳам қайтарди. Шундан сўнг Имомали Раҳмон ва Ислом Каримов муносабатлари бузилди, унинг ўрнини хусумат эгаллади, дер экан Нурали Давлат бу яқин келажакда икки давлат муносабатлари яхшиланишига умид қилмаслигини айтади.\nТаҳлилчи Абдуфаттоҳ Ҳотамов эса давра суҳбати иштирокчиларини некбин бўлишга чақириб, Тожикистон қўшниси Ўзбекистон билан муносабатларини яхшилаб олишига ҳали ҳам вақт ва имконияти бор, дея мулоҳаза билдиради.\n- Бунинг учун биринчи галда Тожикистон ҳукумати дипломатик сиёсатини бақувват қилиши лозим. Иккинчидан, ҳар қандай лойиҳаларнинг минтақа, жумладан, қўшни Ўзбекистон экологияси ва хавфсизлиги учун зарарсиз эканини у томонга тушунтириб бериши шарт. Аммо Тожикистон кейинги вақтлар кўпроқ халқаро ҳамжамиятга Ўзбекистон устидан шикоят қила бошлади. Бу ҳам муносабатларнинг кескинлашишидаги асоссий омиллардан бири, деб биламан, дейди Абдуфаттоҳ Ҳотамов.\nУ яқин келажакда Ўзбекистон ва Тожикистон расмийларининг музокара столи атрофига тўпланишига ишонишини айтади. Таҳлилчига кўра, ҳукуматлар галдаги йиғилишининг мавзуси яна Роғун бўлиши эҳтимолдан йироқмас.\nТаҳлилчи Искандари Фируз у ҳолда Тожикистон Ўзбекистон талабларига қулоқ тутиши лозим, дея фикр билдирди.\n- Ўзбекистон “Роғунни қурманглар” деяётгани йўқ-ку. У томон фақат халқаро экспертиза натижалари эълон қилингунича реконструкция ишларини тўхтатишни сўраяпти, холос. Агар воқеликка назар соладиган бўлсак, халқлар осудалиги йўлида Роғун майдончасида бир-икки ерни сувоқ қилиш ёки цементлашни бир муддат тўхтатиш унчалик қийин иш эмас, дейди Искандари Фируз.\nАммо кузатувчилар Саймуддин Дўстов ва Рашид Ғани Абдулло бундай йўл тутишни орқага чекиниш, деб билади.\n- Ўзбекларда ўз-ўзини англаш даражаси жуда юқори. Биз тожикларда эса ўзликни англаш даражаси пастлиги учун кўп марта ютқаздик. Менимча, энди бунга нуқта қўйиш лозим, ортга йўл йўқ, дейди Рашид Ғани Абдулло.\nСаймуддин Дўстов эса икки давлат ўртасидаги муаммолар музокара ва муроса йўли билан ҳал бўлмаса, у ҳолда Тожикистон масалага ҳарбий йўл билан ечим топиши эҳтимоли ҳам йўқ эмас, дея мулоҳаза билдиради.\n- Роғун бизнинг миллий ғоямиз. Лекин бунга рози бўлолмаётган Ўзбекистон сиёсатчилари Тожикистон иқтисодиётини қамал қилишга ўтди. Озиқ-овқат, ёнилғи ва Роғун учун техникалар юкланган вагонлар ҳалигача Ўзбекистонда тўхтатиб турилибди. Бу ҳали қамалнинг биринчи босқичи бўлиши мумкин. Агар Тожикистон ГЭС тўғонини қуришга киришиб, уни 140 метрга кўтарса, улар иқтисодий қамалнинг иккинчи ва учинчи босқичини бошлаши мумкин. Лекин Тожикистон ҳукумати ҳам расмий Тошкентнинг нозик жойларидан яхши хабардор. Қўшни Афғонистон орқали Ўзбекистон исломий ҳаракати аскарларига йўлак очиб бериш билан Каримов ҳукуматига кескин жавоб қайтариши мумкин, дея таъкидлайди тожикистонлик таҳлилчи Саймуддин Дўстов.\nАбдуфаттоҳ Ҳотамов фикрича эса, бу хил иш тутиш геосиёсий манфаатларини устун қўйган учинчи давлатлар учун айни муддао бўлиши табиий.\n- Аммо бу ўйинда Ўзбекистон ҳам, Тожикистон ҳам ютқазиши мумкин. Менимча, муносабатларни ижобий томонга ўзгартириш, ўзбеклар ва тожиклар юрти манфаатлар майдонига айланиб қолишининг олдини олиш учун ҳали ҳам кеч бўлгани йўқ. Менимча, президентлар дўпписини ерга қўйиб, чуқурроқ ўйлаб кўришлари ва музокара столига ўтиришлари шарт. Бу музокарада собиқ шўро давлатлари орасида Ўзбекистон ва Тожикистондан ўз манфаатлари йўлида фойдаланиш мақсади бўлмаган Белоруссияни воситачи қилиб олиш мақсадга мувофиқ бўлур эди, дейди таҳлилчи Ҳотамов.


Кореяда ишлаш ҳуқуқини таъминлайдиган "C-4 визаси" кимларга берилади?\nМинбар 1844 12.06.2019 13:54:43\n2018 йилнинг сентябрида "Қишлоқ хўжалиги технологиялари" фани доирасида Шимолий Гёнгсанг вилоятида жойлашган Ёнгянг қишлоқчасидаги тарвузчилик фермасига бир кунлик амалиётда бўлдим. 50 минг квадрат метр майдонни эгаллаб олган тарвузчилик фермасида иш қизғин. Бу ердаги 5 нафар ишчи ўзбекистонлик экан. Улар қисқа муддатлик виза асосида Кореяга келишган экан.\nЯқинда қадоқлаш технологиялари мавзуидаги амалий ўқув доирасида Чолладо вилоятида жойлашган фермер хўжаликда бўлдим. Бу ерда жами ўттиз нафар ишчи меҳнат қилади ва уларнинг ўн тўрт нафари Осиёнинг турли давлатларидан келишган ва тўлиқ бўлмаган меҳнат келишуви бўйича ишлашади. Яъни, улар ҳам қисқа муддатли меҳнат учун ташриф буюришган.\nФермернинг сўзларига кўра, давлат бириктирадиган мавсумий ишчилар билан айни иш қизғин паллада ҳамма ишга улгуриш осон эмас. Жанубий Кореяда ёш эркаклар оммавий равишда шаҳарларга кўчиб кетишмоқда, шунингдек қишлоқларда туғилиш кам ва аҳолининг ўртача ёши тобора кексаймоқда. Натижада, хорижий муҳожирлар бу ердаги ишчи кучига бўлган эҳтиёжни тўлдирадилар.\n2015 йилда ҳукумат мавсумий ишчиларга оид синов дастурини йўлга қўйган. Унинг асосий мақсади хориждан мавсумий иши кучини олиб келиш. Бундай ишчилар қисқа муддат мамлакатда ишлаш ҳуқуқини берадиган С-4 визасини олишади. Яъни, С-4 визаси билан Жанубий Кореяда 90 кун меҳнат қилса бўлади. Уни қишлоқ хўжалигида ишлаш кўникмасига эга барча олиши мумкин.\nМавсумий ишчи дастури доирасида ҳозирча Жанубий Корея Вьетнам, Камбодия, Малайзия ҳамда Индонезия билан ҳамкорлик ўрнатган. Шунингдек, мамлакатда истиқомат қилаётган ҳамда Корея фуқароси билан турмуш қурганлар ҳам мазкур виза асосида оила аъзоларини мавсумий ишларга чақиришлари мумкин.\n2015 йилда синов тариқасида 15 нафар хорижлик мавсумий ишларга жалб қилинган бўлса, 2018 йилнинг охирига келиб уларнинг сони қарийб 3 мингтага етган.\nАдлия вазирлигининг шу йилнинг 29 майида маълум қилишича, айни пайтда 2600 нафардан зиёд С-4 визали ишчилар мамлакатдаги 41 та шаҳар ва туманларда меҳнат қилишмоқда. Бироқ ҳозирча бу фермерларнинг меҳнат кучига бўлган эҳтиёжи учун етарли эмас. Шунинг учун, фермерлар ҳануз мамлакатда бўлган хорижликларни ишга ёллашмоқда ёки ноқонуний йўллар билан хориждан ишчиларни чақиртиришмоқда.\nАйниқса, Жанубий Кореяда нок ва шафтоли пишиғи мавсумида қишлоқ ҳудудларида катта миқдордаги ишчи кучига эҳтиёж туғилади. Бу ерда фермерлар ўртача 10-12 минг квадрат метр майдонли боғларда деҳқончилик қилишади.\nЖанубий Корея қишлоқ хўжалигида бугунги кунда "қиймат инқилоби" содир бўлаётганини ҳисобга олсак, ҳар бир фермер рақобатда ғолиб чиқиш учун маҳсулот сифатига алоҳида эътибор қаратади. Бу эса қўшимча ишчи кучига бўлган эҳтиёжни юзага келтиради.\nЁлланма мавсумий ишчиларнинг кунлик маоши ҳам шунга яраша. Мисол учун, Гангвон вилоятидаги картошкачилик фермасига ташрифим давомида бу ердаги ишчилар ҳар куни 100 минг вон ($89) дан 120 минг вонгача ҳақ олишларига гувоҳ бўлдим. Аммо аксарият ноқонуний меҳнат муҳожирлари бундан ҳам арзонга ишлашади.\nКўпчилик фермерларнинг сўзларига кўра, мавсумий ишчилар дастури яхши ғоя, аммо хорижий ишчилар сонини ошириш лозим. Шунингдек, муҳожирлар учун зарур шарт-шароитларни, кунлик маошларни ҳам назоратга олиш керак. Мисол учун, 2018 йилда 83 нафар шундай ишчи ўз иш жойини ташлаб кетган. Бундай ишчилар кўпроқ ҳақ тўланадиган қурилиш соҳаларига ўтиб кетишмоқда.\nАйни пайтда Жанубий Корея ҳукумати C-4 визаси асосида мамлакатга келувчи меҳнат муҳожирлари сонини ошириш чора-тадбирларини ишлаб чиқмоқда. Аммо С-4 визаси асосида ишчи кучи алмашиш бўйича Корея ва Ўзбекистон Республикалари ўртасида бирор келишув ва ҳамкорлик йўлга қўйилмаган. Умид қиламизки, Ўзбекистонда фуқароларни хорижда иш билан таъминлаш бўйича монополияга чек қўйилгани бу йўналишдаги янги ҳамкорликнинг ривожланишига хизмат қилади.\nШуҳрат Сатторов, Ёнсей университетининг "Давлат ва бизнес бошқаруви" факультети тадқиқотчиси, Human.uz нинг Жанубий Кореядаги махсус мухбири.


30 июн 2022, Тошкент вақти: 12:27\nҚизил, сариқ ва яшил ҳудудларда карантин чоралари 8 майдан бошлаб юмшатиб борилади.\nРеспубликанинг қолган барча вилоятлари ва Қорақалпоғистон Республикаси “қизил” ҳудуд деб эътироф этилди.\n“Қизил” ҳудудларда нималарга рухсат берилади?\nСўнгги 14 кун ичида коронавирусга чалинганлар аниқланган Қорақалпоғистон Республикаси, Андижон, Наманган, Фарғона, Самарқанд, Тошкент, Бухоро ва Сирдарё вилоятлари “қизил” ҳудуд ҳисобланади. Мазкур ҳудудларда мавжуд карантин чекловлари сақлаб қолинади ва вазиятга қараб қайта кўриб чиқилади.\n“Қизил” ҳудудларда қуйидаги фаолиятга рухсат берилади:\n“Сариқ” ҳудудларда гул сотишга ҳам рухсат берилди\nСўнгги 14 кун давомида коронавирусга чалинган шахслар аниқланмаган, бироқ вирус юққан ва ундан даволанаётганлар мавжуд бўлган ҳудудлар. Сурхондарё, Хоразм вилоятлари ва Тошкент шаҳри “сариқ” ҳудуд қилиб белгиланган.\nМазкур ҳудудда “қизил” тоифадаги ҳудудларда рухсат берилган фаолиятга қўшимча тарзда яна қуйидагиларга рухсат берилади:\n“Яшил” ҳудудларда истироҳат боғлари ҳам ишлайди\nКоронавирус аниқланмаган ёки коронавирусга чалинган беморлар тўлиқ соғайган Навоий, Жиззах ва Қашқадарё вилоятлари “яшил” ҳудуд сифатида белгиланди.\n“Яшил” ҳудудларда “қизил” ва “сариқ” ҳудудларда рухсат берилган фаолиятдан ташқари яна қўшимча равишда парк ва истироҳат боғлари фаолиятига рухсат берилади. Лекин аттракцион ва кўнгилочар объектлар фаолияти тақиқланади.\nАвтотранспорт воситаларининг стикерсиз, шунингдек, мототранспорт ва велосипедларнинг ҳаракатланишига “яшил” ҳудудларда рухсат берилади. “Сариқ” ва “қизил” ҳудудларда автотранспорт воситалари стикерсиз ҳар куни 07:00 дан – 10:00 гача, 17:00 дан – 20:00 гача ҳаракатланиши мумкин.\nБарча ҳудудлар учун сақланиб қолинадиган талаблар\n2 метр қилиб белгиланган ижтимоий масофани сақлаш, фуқароларнинг тиббий ниқобдан ҳамда антисептик воситалардан фойдаланиши;\nбарча турдаги оммавий тадбирлар, оилавий тантана, тўй, маърака ва маросимларни (дафн маросимлари 10−15 кишидан кўп бўлмаган ҳоллар бундан мустасно) ўтказмаслик;\nдеҳқон бозорлари ва озиқ-овқат савдо нуқталарини пирометрлар ва антисептик воситалар билан жиҳозлаш, ҳар бир фуқаронинг тана ҳароратини ўлчаб, 37 °C ва ундан юқори бўлган ҳолатда, ушбу мажмуаларга киритмаслик;


Британияликлар “синфдошлар”ни ўғирликда айбламоқда\n09 май 2021, Тошкент вақти: 00:06\nБритания компанияси Россиянинг энг оммабоп “odnoklassniki.ru” интернет сайти эгасини судга берди.\nАлберт Попковга қарашли “odnoklassniki”, яъни синфдошлар ижтимоий тармоғидан бугунги кунда 25 миллион одам фойдаланади.\nҚароргоҳи Лондонда жойлашган “i-CD” компанияси Попковни синфдошлар ғоясини ўғирлаганликда айбламоқда. Гап шундаки, Алберт Попков бу лойиҳани “i-CD” компаниясидан бўшаб кетиши биланоқ бошлаб юборганди.\n“i-CD” директори Алистар Кроуфорд синфдошлар ғояси аслида ўзининг компаниясида пишиб етилганини даъво қилмоқда.


Дунё қитъалари нега шундай номланади? - zarnews.uz\nДунё қитъалари нега шундай номланади?\nСайёрамизда дунёнинг олтита қитъаси мавжуд. Булар - Осиё, Америка, Африка, Антарктида, Европа, Австралия. Ҳеч ўйлаб кўрганмисиз, дунёнинг бу қитъаларига нима учун бундай ном берилган? Бу номлар қаердан келиб чиққан?\nУшбу ном қадимги юнонларнинг Прометей ҳақидаги афсоналаридан келиб чиққан. Геродот Прометейнинг хотини Осиёни тез-тез тилга оларди. Бошқа манбаларга кўра, у унинг онаси бўлган. Чамаси, дунёнинг бу қисми унинг номи билан аталган.\nАмерикани 1492 йилда Христофор Колумб расман очганини биламиз. Уни Колумбия деб аташ мантиққа тўғри келган бўларди. Гап шундаки, кекса Колумб ўлгунга қадар ўзи кашф этган ерлар янги қитъага тегишли эканлигини билмаган. У Ҳиндистонга янги йўл очдим деб ўйларди, аслида айнан шу мақсад билан саёҳатга чиққанди. Шу сабаб у томонидан кашф этилган ерларнинг аҳолиси ҳиндулар деб номланган.\nАмерика яна бир кашфиётчи Америго Веспуччининг номи билан аталган. У кашф этган ерлар янги қитъа эканлигини ўз тадқиқотлари орқали тасдиқлаб берди.\nВеспуччи янги қитъага ўз номини абадийлаштиришга уринмади, у бу ерга “Янги дунё” номини берди. Ўша даврнинг таниқли картографи Мартин Вальдземюллер бу ғояни амалга оширган, айнан у янги ерларни Америка деб атаган.\nДунёнинг ушбу қитъаси номланишининг бир неча тахмини бор. Асосийси Карфаген даврига тўғри келади. Қадимги карфагенликлар яқин атрофда яшовчи қабилаларни “афри” деб атаган. Карфаген қулаганидан кейин бу ерлар Рим провинциясига айланди ва “Африка” деб номлана бошланди.\nЯна қадимги Юнонистон. “Антарктида” сўзи юнонча “Антарктика” сўзидан “Арктика қаршиси” деб таржима қилинган. Бу қитъа 1820 йилда Беллинсгаузен бошчилигидаги рус экспедицияси томонидан очилган.\nБу ер ҳам қадимги юнон афсоналаридан холи эмас. Европа - қадимги юнон асотирида Финикия шоҳининг Зевс томонидан ўғирланган қизи. Бу исм финикий тилидаги, тахминан "ботиш", "ғарб" маъноларидан келиб чиққан. Асотирга кўра, Зевс дугоналари билан денгиз қирғоғида ўйнаб юрган Европанинг олдига буқа шаклида келади ва уни елкасига миндириб, Крит оролига олиб кетади.\nБу ерда ҳаммаси оддий ва афсонасиз. "Аустралис" лотин тилидан “Жанубий” деб таржима қилинган. XVII асрда ушбу қитъани голландлар кашф этган ва унга “Янги Голландия” деб ном берган. Австралиянинг қирғоқларини ўрганган ва ўз кемасида биринчи бўлиб айланиб чиққан англиялик Метью Флиндерс бошқа номни таклиф қилди - “Австралия”. Қитъа оддий ва тушунарли ушбу ном билан кўкарди.


19:13 23 Январ 2021\n14:41 17.09.2020 Ҳавола олиш\nТаъкидланишича, Беларусдаги коронавирусга қарши Россия вакцинаси синовларида 100 нафарга яқин кўнгиллилар иштирок этади.\nТОШКЕНТ, 17 сен — Sputnik. Беларусь коронавирусга қарши Россия вакцинасининг клиник синовларини ўтказиш учун ҳужжатлар тўпламини олди. Бу ҳақда мамлакат Соғлиқни сақлаш вазирлиги матбуот хизмати хабар қилди.\nҲиндистон коронавирусга қарши Россия вакцинасининг 100 млн дозасини харид қилади\nҲозир олинган ҳужжатлар ўрганилмоқда. Экспертлар гуруҳи таркибига “Соғлиқни сақлашдаги экспертизалар ва синовлар маркази” ҳамда эпидемиологик ва юқумли касалликлар соҳасидаги етакчи мутахассислар киритилган.\nУлар препаратнинг самарадорлиги ва хавфсизлиги тўғрисидаги ишончли маълумотларни олиш имкониятини баҳолашлари ҳамда синов билан боғлиқ масалаларни кўриб чиқишлари зарур.\nТаъкидланишича, коронавирусга қарши Россия вакцинаси синовларида 100 нафарга яқин кўнгиллилар иштирок этади.\nАввалроқ Минск ва Москва Беларуснинг “Спутник V” вакцинаси синовининг учинчи босқичида иштирок этиши тўғрисида келиб олган эди.\nМосквада 5 сентябрдан коронавирусга қарши эмлаш бошланади


Сурия ҳарбий-ҳаво кучлари террорчиларнинг 7 та қўмондонлик пунктини йўқ қилди\n07:39 / 15.11.2015\nСурия Қуролли кучлари расмий вакили Али Майҳубнинг маълум қилишича, охирги икки кун ичида Сурия ҳарбий-ҳаво кучлари 151 та жанговор парвоз амалга ошириб, 323 та нишонга зарбалар берди. Натижада террорчиларнинг 7 та қўмондонлик пункти яксон қилинди. Бу ҳақда РИА “Новости” ахборот агентлиги маълум қилди.\n“Охирги икки кун ичида Сурия ҳарбий-ҳаво кучлари 151 та жанговор парвоз амалга ошириб, 323 та нишонга зарба берди. Хомс шаҳридан шарқий томонда террорчиларнинг 7 та қўмондонлик пункти йўқ қилинди. Шунингдек, Хама шаҳридан шимолий томонда иккита ўқ-дори омбори, пулемётлар билан қуролланган автомобиллар, Хомс ва Ҳалаб шаҳри атрофидаги бир нечта террорчилар отрядлари йўқ қилинди. Шунингдек,Идлиб вилояти ва Ҳалаб шаҳридан жануби-ғарбий томонда 20 та зирҳли машина яксон қилинди”, деб айтди Майҳуб.


ИнтерФУТБОЛ :: Европа топ-5 чемпионатлари чемпионлик маррасига назар соламиз\nЕвропа топ-5 чемпионатлари чемпионлик маррасига назар соламиз\nЕвропанинг кучли 5та миллий лигасига қарасак, уларнинг нақ 4тасида чемпионлик «интрига»си қолмади, ҳисоб.\nЯъни Испания, Англия, Германия ва Франция чемпионатида асосий масала янги йил бошланмасиданоқ деярли бир ёқли бўлди.\n«Барселона», «Манчестер Сити», «Бавария» ва «ПСЖ» - бу клубларнинг май ойигача пешқадамлик мавқеини йўқотиши учун улкан мўъжиза талаб этилади энди...\nИспания - примеро\n«Барселона» - янги чемпион\n- «Барселона» - 5та кучли чемпионатда янги йилга қадар мағлубиятга учрамаган 2та клубдан бири. Январгача 14та ғалаба ва 3та дуранг - ақл бовар қилмас омадли старт.\n- Каталонияликлар янги йилни энг яқин таъқибчи - «Атлетико»дан 9 очколик фарқ билан қарши олишди. Амалдаги чемпион - «Реал» эса 14 очко кам жамғарди (захирасида 1та ўйин бор).\n- «Блаугранас» ўтган мавсум 17та турдан сўнг «қаймоқранглилар»дан атиги 5 очко ортда қолаётганди. Ўзаро таққосласак, Эрнесто Вальверде жамоаси шу оралиқда Луис Энрикеникига нисбатан 10 очко кўп олди - ажойиб ўсиш.\n- «Барселона» ҳимоясига тасанно: жамоа 17та учрашувда атиги 7та гол қўйиб юборди ва нақ 11та ўйинда ўз дарвозасини дахлсиз сақлади. Бу ерда Марк-Андре тер Штегенни алоҳида эътироф этиш ўринли.\nЗеро, каталонияликлар рақибларга худди «Жирона» каби кўп зарба йўллаш имкониятини беришяпти, фақат немис голкипери уларга тўғаноқ бўлмоқда.\n- Гап-сўзларга қараганда, Криштиану Роналду тўпурарлар пойгасида ҳали Лионель Мессидан ўзиб кетиши ҳақида ўз клубдошлари билан гаров боғлаган экан.\nБироқ 18-турдан кейин ўртада 12та голга тенг фарқ юзага келганини инобатга олсак, бунга ишониш қийин. Ҳар ҳолда, Лео 16:4 кўринишидаги устунликни бой бериб қўймаса керак-ов...\n«Манчестер Сити» - янги чемпион\n- «Манчестер Сити» биринчи давра доирасидаги 19та ўйиндан 18тасини ўз фойдасига ҳал қилди. Агар «Сити» иккинчи даврада «Эвертон»ни енгсами, унда битта мавсум давомида АПЛдаги барча рақиблар курагини ерга теккизган жамоага айланади.\n- «Манчестер Сити» охирги 35 йилда бир йил давомида олий дивизионда 100тадан кўп гол урган Англиянинг биринчи жамоаси бўлди. Бу борадаги мутлақ рекорд «Астон Вилла»га тегишли - жамоа иккинчи жаҳон урушидан олдин йил давомида 120та гол урганди.\n- «Шаҳарликлар» биринчи даврада 60та гол уриш баробарида атиги 12та қўйиб юборишди. Тўплар нисбати }48га тенг ва бу «МЮ»никидан икки баравар яхши. Қолган етакчилар эса биринчи даврада ҳаттоки, }20га ҳам етишгани йўқ.\nХуллас, мағрур Жозе Моуриньо нима демасин, Англиянинг янги чемпиони ҳозирдан маълум, чоғи. Ҳар ҳолда, Хосеп Гвардиола бундай имкониятни қўлдан чиқарадиган аҳмоқ эмас, у ҳаттоки, баҳорда асосий эътиборни ЧЛга қаратган тақдирда ҳам, АПЛ тожини бировга бериб қўймайди.\n«Бавария» - эски чемпион\n- «Бавария» тушунарсиз стартга қарамай, қишки танаффусга якка ва ишончли пешқадам сифатида йўл олди. «Голливуд» ФК йўл-йўлакай «Боруссия» (Дортмунд)ни кубок турниридан четга суриб ташлади. Демакки, Мюнхен гранди Бундеслигада ҳамон рақобатдан холи.\n- «Бавария» Бундеслига тарихида 3000та очко маррасига етган биринчи жамоа бўлди. Айни ҳозирги ҳолатга қарасак, Дортмунд «Боруссия»си деярли 700 очко орқада...\n- Юпп Хайнкес Германия футболида биринчи бўлиб 500та ғалаба маррасини забт этди. Қария мураббий юбилей ғалабани 12-турда «Аугсбург»га қарши кечган баҳсда нишонлади. Хайнкес шунча ютуқдан 174тасига футболчи сифатида, қолганига мураббий мақомида эришган.\n- Юпп Хайнкес жорий мавсум ягона мағлубиятни «Боруссия» (Менхенгладбах) билан ўйинда тан олди, бироқ бу унинг ажойиб қайтишига соя сололмайди.\n- «Бавария» Бундеслигада ҳимояси энг мустаҳкам жамоадир - 17та ўйинда 11тагина гол қўйиб юборди. Хуллас, тўплар нисбати }27га тенг. Эътибор беринг, «Бавария» дарвозасини бетакрор Мануэль Нойер эмас (жароҳати бор), балки Свен Ульрайх қўриқламоқда.\n- Айни ҳолатда пешқадам энг яқин таъқибчилари - «Шальке» ва «Боруссия» Д. клубларидан тегишлича 11 ва 13 очко олдинда. Хуллас, «Бавария» кучи ва рурлик қўшнилар ўйинига боғлиқ муаммоларни инобатга олсак, «Кумуш товоқ» тақдири тайиндек.\n«ПСЖ» - янги-эски чемпион\n- «ПСЖ» ўтган мавсум «Монако»га бериб қўйган чемпионлик мақомини имкон қадар тезроқ қайтиб олмоқчи. Унаи Эмери жамоаси Лига 1нинг биринчи даврасида атиги бир марта ютқазиб, 16та ўйинни ўз фойдасига ҳал қилди.\n- Парижликлар 58та гол уришди. Биргина «Манчестер Сити» натижаси бундан баландроқ. Франция грандининг ҳимояси ҳам чакки эмас: -15та гол. Тўплар нисбати (}43) - жамоанинг эффектли ўйинидан далолат.\nПарижликлар дейлик, дарвоза томон зарба йўллаш бобида кучли 5та лига бўйича 9-яхши кўрсаткичга эгалар.\n- Эдинсон Кавани, Неймар ва Килиан Мбаппе жами 38та голга муаллифлик қилишди. Бу жамоанинг 65 фоиз голи демакдир. Ушбу трио шунинг баробарида 19 марта ассистент ролини бажарди.\n- Леонарду Жардимнинг иштиёқли жамоаси - «Монако» гарчи чакки ўйнамаган бўлсада, биринчи даврада «ПСЖ»дан 9 очко кам жамғарди.\nҲа, Францияда бундай фарқ кафолат саналмайди, аммо Париж клуби ҳужумида даҳшатли трио (Неймар - Мбаппе - Кавани) борлигини назарда тутсак, таъқибчиларнинг етакчига етиб олишлари учун катта мўъжиза керак...


Шарқ шеърияти ошуфтаси - Халқ сўзи\n08:15 17 Январь 2019 Маданият\nУнинг кўплаб асарлари қаторида Қуръони карим ва ҳадислар тарихи, пайғамбаримиз Муҳаммад (с.а.в.) таржимаи ҳолига оид изланишлари ҳам муҳим ўрин тутади. Гётенинг бу мавзуга эътиборини Шарқ ва Ғарбни боғлаб турувчи адабий кўприк, дейиш мумкин.\nЎзбек адабиётининг турли авлодига мансуб ижодкорлар Гёте асарларини ўзбек тилига ўгириб, ундан адабий озуқа олганлар. Жумладан, таниқли шоир ва таржимон Садриддин Салим Бухорий Гётенинг “Ғарбу Шарқ девони”ни аслиятдан ўзбекчага таржима қилиб, шу асар матни ва унга оид илмий тадқиқотларини китоб ҳолида ўқувчиларга туҳфа этган.\nБеш хислатдан беш хислат жудо эрур,\nБеадабга паст тийнат ошно эрур.\nКим такаббур, эсда тут, дўст бўлмагай,\nКим ёвуздир марди холис бўлмагай.\nКим ҳасадгўй, ҳеч ҳаёси йўқ унинг,\nКим фирибгар, эътиқоди йўқ унинг.\nСен агар кетсанг буларни тарк этиб,\nЎйлаким, билдинг балолардин ўтиб.\n“Ғарбу Шарқ девони”дан.


Аҳоли бандлигини таъминлашнинг муҳим омили\nАҳоли бандлигини таъминлашнинг муҳим омили\nАҳоли бандлигини таъминлаш мамлакатни ижтимоий-иқтисодий ривожлантириш, халқ турмуш даражасини юксалтириш, жамиятда социал барқарорликка эришишнинг асосий омилларидан ҳисобланади. Бу, айниқса, Ўзбекистон каби аҳолисининг асосий қисмини ёшлар ташкил қиладиган давлатлар учун ниҳоятда муҳимдир. Шу сабабли Олий Мажлис Сенатининг еттинчи ялпи мажлисида кўриб чиқилиб, маъқулланган 2012 йилда иш ўринлари ташкил этиш ва аҳоли бандлигини таъминлаш дастури кўпчиликнинг қизиқишига сабаб бўлмоқда. “Халқ сўзи” мухбири ушбу Дастурнинг асосий йўналишлари хусусида сенаторларнинг фикр-мулоҳазалари билан қизиқди.\nН. ТОҒАЕВА, Ўзбекистон Республикаси\nОлий Мажлиси Сенатининг Фан, таълим,\nмаданият ва спорт масалалари қўмитаси аъзоси:\n— Аввало, Бандлик дастури жорий йилнинг кутилаётган макроиқтисодий кўрсаткичлар прогнози, солиқ ва бюджет концепцияси, ижтимоий-иқтисодий ривожланишнинг устувор ва энг муҳим йўналишларини ҳисобга олган ҳолда ишлаб чиқилганлигини қайд этиш лозим. Мамлакатимизда глобал инқирозга қарши самарали чоралар кўрилиб, пухта молиявий-иқтисодий ва инвестиция сиёсати олиб борилаётгани натижасида юқори иқтисодий ўсиш кўрсаткичлари таъминланмоқда. Хусусан, янги қувватлар ишга туширилиб, қўшимча иш жойлари кўпаймоқда. Жорий йилнинг 9 ойи мобайнида 815,5 мингта иш ўрни яратилгани, уларнинг 512,4 мингтаси қишлоқ жойларда ташкил қилингани фикримиз тасдиғидир. Эътиборли жиҳати, иш ўринларининг асосий қисми кичик бизнес ва хусусий тадбиркорлик, касаначиликни ривожлантириш, йирик ишлаб чиқариш қувватлари фаолиятини йўлга қўйиш, қишлоқ хўжалиги самарадорлигини ошириш ҳисобига барпо этилган.\nКелгуси йилда, Дастурга биноан, 967,5 мингта иш ўрни яратилиши мўлжалланаётир. Бунда, айниқса, ёшлар, аёллар ҳамда қишлоқ аҳолисини иш билан таъминлаш масаласига алоҳида эътибор қаратилган. Шу маънода, Бандлик дастурида бугун куч-қувватга тўлиб, ҳаётга катта орзу-умидлар билан кириб келаётган ўғил-қизларимиз учун муносиб иш жойлари ташкил қилиш бўйича аниқ чора-тадбирларнинг кўзда тутилганлиги, айниқса, эътирофга моликдир.\nОлий Мажлиси Сенатининг Фан,\nтаълим, маданият ва спорт масалалари қўмитаси аъзоси:\n— Дунёдаги аксарият ривожланган мамлакатларда ишсизлар сони кун сайин кўпайиб бораётганини бугун оммавий ахборот воситалари орқали кўриб, ўқиб турибмиз. Айниқса, ушбу давлатлар ҳукуматлари томонидан ишсизликнинг олдини олиш борасида рўёбга чиқарилаётган чоралар деярли самара бермаяпти.\nМана шундай мураккаб шароитда ҳам мамлакатимизда аҳоли бандлигини таъминлаш бўйича аниқ, манзилли чоралар кўрилаётгани, албатта, эътиборлидир.\n2012 йилда иш ўринлари ташкил этиш ва аҳоли бандлигини таъминлаш дастурининг муҳим жиҳатларидан бири шундаки, унда кичик бизнес ва хусусий тадбиркорлик, фермерлик ҳаракатининг ролини ошириш, хизмат кўрсатиш, ишлаб чиқариш, ижтимоий ва бозор инфратузилмаси, касаначилик, ҳунармандчилик ҳамда бандликнинг бошқа самарали шаклларини ривожлантиришга алоҳида эътибор қаратилган. Хусусан, келгуси йилда кичик бизнес корхоналари ва хусусий тадбиркорликни ривожлантириш ҳисобига 483,1 мингта иш ўрни яратилиши белгиланмоқда. Бу кўрсаткичга, албатта, кичик саноат корхоналари, қурилиш-пудрат ишлари, хизмат кўрсатиш ва сервис соҳаси, якка тадбиркорликни янада кенгайтириш натижасида эришиш белгиланмоқда. Айни чоғда тижорат банклари томонидан кредитлаш ҳажми оширилиши кўзда тутилаётгани иш ўринларининг молиявий манбасини мустаҳкамлашда салмоқли аҳамият касб этади. Хусусан, сенаторлар томонидан муҳокама қилинган Давлат бюджетида кичик саноат корхоналарига янги йилдан қўшимча имтиёзлар берилаётгани кўп меҳнат талаб этадиган тикувчилик, ипакчилик, мебелсозлик, чарм ва пойабзал ишлаб чиқариш каби соҳаларнинг янада равнақ топишига шароит яратади. Булар, табиийки, бугунги кунда аҳолини иш билан таъминлашда салоҳиятли тармоқлардан саналади.\nОлий Мажлиси Сенатининг Аграр,\nсув хўжалиги масалалари ва\nэкология қўмитаси аъзоси:\n— 2012 йилда иш ўринлари ташкил этиш ва аҳоли бандлигини таъминлаш дастурини ишлаб чиқишда ҳудудларнинг имкониятлари ҳисобга олинган. Чунончи, келгуси йилда уй меҳнати ва касаначиликни ривожлантириш орқали 217,2 мингта иш ўрни ташкил этилиши режалаштирилаётир. Хусусан, тўқимачилик, тикувчилик, чарм-пойабзал, мебель, озиқ-овқат, кимё, машинасозлик, электротехника, алоқа, хизматлар ва сервис соҳаларидаги корхоналарда кооперация асосида касаначилик иш ўринлари очилади. Шу билан бир қаторда, оилавий тадбиркорлик, ҳунармандчилик ва пудрат асосидаги уй меҳнатини ривожлантириш орқали 165 минг кишининг бандлигини таъминлаш кўзда тутилган. Бунда, айниқса, “Оилавий тадбиркорлик тўғрисида”ги Қонуннинг қабул қилиниши тадбиркорлик ва бандликнинг ҳуқуқий асослари янада мустаҳкамланишига, янги иш ўринлари очилишига замин яратади.\nМаълумки, қишлоқ хўжалиги соҳаси аҳоли бандлигини таъминлашнинг асосий омилларидан биридир. Шу боис Дастурда чорвачилик, паррандачилик, балиқчилик, боғдорчилик, сабзавот маҳсулотларини етиштиришда фермер, деҳқон ва аҳоли томорқа хўжаликлари салоҳиятидан унумли фойдаланиш орқали янги иш ўринларини ташкил этиш кўзда тутилган. Айни чоғда қишлоқ хўжалиги самарадорлигини юксалтиришга қаратилган чора-тадбирлар аҳоли бандлиги ва даромадларини ошириш билан бир қаторда, мева-сабзавот, картошка, узум ва полиз маҳсулотлари, тухум, сут ҳамда гўшт маҳсулотларини кўпайтиришга хизмат қилади.\nЭнг муҳими, мазкур саъй-ҳаракатлар туфайли озиқ-овқат хавфсизлигини таъминлаш ва аҳоли даромадларини ошириш имконияти янада кенгаяди.\nO'zA, Xalq so'zi gazetasi, 15.12.2011


Журнал "Экономический Вестник Узбекистана" » (O´zbek) Шавкат Мирзиёев БМТ Бош Ассамблеясида ўзбек тилида нутқ сўзлади\nГлавная | Новости | (O´zbek) Шавкат Мирзиёев БМТ Бош Ассамблеясида ўзбек тилида нутқ сўзлади\n(O´zbek) Шавкат Мирзиёев БМТ Бош Ассамблеясида ўзбек тилида нутқ сўзлади\nЎзбекистон Республикаси президенти Шавкат Мирзиёев Бирлашган Миллатлар Ташкилоти Бош Ассамблеясининг 75-сессиясида ўзбек тилидан нутқ сўзлади.\n«Газета.uz» президентнинг асосий фикрларини тақдим этади.\nПандемия даврида халқаро ҳамкорликни ривожлантириш\nШавкат Мирзиёев БМТ Бош ассамблеяси сессияси тарихда биринчи марта бутунлай янги форматда — коронавирус пандемияси туфайли онлайн мулоқот режимида бўлиб ўтаётганлиини қайд этди. «Бундай глобал фалокат сайёрамизда сўнгги юз йилда кузатилмаган эди. Бу офат бутун инсониятнинг заиф жиҳатларини яққол кўрсатди. Ҳозирги таҳликали ва мураккаб вазият ер юзидаги барча давлатлар ва халқлар ўзаро боғлиқ эканини, ўртамизда мунтазам мулоқот, ишонч ва яқин ҳамкорлик ўта муҳимлигини исботлади», — деди у.\n«Шу йўлда барчамиз ҳукуматлар, парламентлар ва фуқаролик жамиятларининг ўзаро саъй-ҳаракатларини бирлаштириш, умумий масъулият тамойилларини мустаҳкамлаш, халқаро шерикликни мувофиқ ҳолда ривожлантириш, Жаҳон соғлиқни сақлаш ташкилотининг мақоми ва салоҳиятини ошириш, ваколатларини кенгайтириш лозимлигини чуқур англадик. Мақсадимиз — ҳар бир инсоннинг асосий ҳуқуқ ва эркинликларини, саломатлиги ва фаровонлигини таъминлайдиган адолатли глобал тизимни биргаликда яратишдир», — дея таъкидлади президент.\nШунингдек, президент ташкилот Бош котиби Антониу Гутерришнинг инқирозли вазиятда озиқ-овқат хавфсизлигини таъминлашнинг долзарб муаммоларига бағишланган саммитни ўтказиш бўйича таклифини маъқуллашини таъкидлади.\n«Биз учун гендер тенглик сиёсати устувор масалага айланди. Хотин-қизларнинг давлат бошқарувидаги ўрни тобора кучаймоқда. Янги Парламентимизда аёл депутатлар сони икки баробарга кўпайди. Инсон ҳуқуқлари соҳасидаги ҳолат ҳам бутунлай ўзгарди. Мажбурий ва болалар меҳнати тўлиқ тугатилди. Инсон ҳуқуқлари бўйича Миллий стратегия қабул қилинди. БМТнинг фуқаролиги бўлмаган инсонлар сонини камайтиришга қаратилган чақириғига жавобан шу йилнинг ўзида 50 минг юртдошимизга Ўзбекистон фуқаролиги берилди», — дея Ўзбекистондаги ислоҳотларга тўхталди давлат раҳбари.\nПрезидент август ойида Бирлашган Миллатлар Ташкилоти шафелигида ёшлар ҳуқуқларига бағишланган Самарқанд халқаро форуми ўтказилганини эслаб, жаҳон ҳамжамиятини Ёшлар ҳуқуқлари тўғрисидаги Бирлашган Миллатлар Ташкилоти конвенциясини қабул қилиш бўйича Ўзбекистон ташаббусини қўллаб-қувватлашга чақирди. «Бундан ташқари, Барқарор тараққиёт мақсадларига эришиш ва инсон ҳуқуқларини таъминлашда парламентлар ролини ошириш тўғрисидаги Бирлашган Миллатлар Ташкилоти Бош Ассамблеясининг махсус резолюциясини қабул қилишни таклиф этамиз», — деди у.\nМарказий Осиё давлатлари билан ҳамкорлик\nПрезидент Марказий Осиёдаги ҳамкорлик масалаларини ҳам қайд этиб, охирги тўрт йилда Ўзбекистоннинг қўшни давлатлар билан ўзаро савдо ҳажми салкам беш баробарга ўсганлигини таъкидлади. «Бугун Марказий Осиё давлатлари олдида муҳим стратегик вазифа турибди. У ҳам бўлса, минтақамизнинг глобал иқтисодий, транспорт ва транзит йўлакларига чуқур интеграциясини таъминлашдир», — деди у.\nШу муносабат билан, мамлакат раҳбари БМТ шафелигида Транспорт-коммуникация алоқаларини ривожлантириш минтақавий марказини очишни таклиф этди.\n«Бугунги кунда Марказий Осиёда хавфсизликни таъминлаш соҳасида ҳам самарали ҳамкорлик олиб борилмоқда. Бирлашган Миллатлар Ташкилотининг Глобал антитеррор стратегияси муваффақиятли амалга оширилмоқда. Биз ушбу стратегия доирасидаги Минтақавий қўшма режанинг 10 йиллик натижалари ва келгуси истиқболларига бағишланган халқаро конференцияни ўтказиш тарафдоримиз. Маълумки, минтақамизнинг кўҳна ва бой маданий мероси глобал аҳамиятга эга. Биз 2021 йилда ЮНЕСКО билан ҳамкорликда қадимий Хива шаҳрида „Марказий Осиё жаҳон цивилизациялари чорраҳасида“ деган мавзуда халқаро форумни ўтказишга тайёрмиз».\n«Афғонистон — Марказий Осиёнинг ажралмас қисми»\nШавкат Мирзиёев Ўзбекистон Афғонистонни Марказий Осиёнинг ажралмас қисми сифатида қабул қилишини таъкидлади.\n«2018 йил март ойида ўтказилган Афғонистон бўйича олий даражадаги Тошкент конференцияси афғон муаммосини ечиш учун халқаро ҳамжамият саъй-ҳаракатларини сафарбар этишда янги босқич бўлди.\nБиз жорий йилнинг сентябрь ойида Доҳа шаҳрида афғон сиёсий кучлари ўртасида бошланган тинчлик музокараларини тўла қўллаб-қувватлаймиз. Бу музокаралар жафокаш афғон заминида тинчлик ва барқарорлик ўрнатишига умид қиламиз. Минтақада иқтисодий интеграция жараёнларига Афғонистонни кенг жалб этиш мақсадида «Сурхон — Пули Хумри» электр узатиш тармоғини, Мозори Шарифдан Ҳинд океани портларига чиқадиган темир йўл қурилиши каби йирик инфратузилма лойиҳаларини амалга оширишга киришдик.\nФақат биргаликда ва яқин ҳамкорлик орқали биз афғон халқининг эзгу орзу-умидларини рўёбга чиқаришимиз мумкин. Бу борада «Беқарор ва вайронкор вазиятдан — тинчлик ва бунёдкорлик сари» деган тамойил асосида иш олиб бориш муҳимдир. Шу боисдан Бирлашган Миллатлар Ташкилоти ҳузурида афғон халқининг дарду ташвишини тинглайдиган, доимий фаолият кўрсатадиган қўмита ташкил этиш лозим. Ушбу қўмитанинг асосий вазифаси Афғонистоннинг иқтисодий ва ижтимоий ривожланишига кўмак беришдан иборат бўлиши зарур».\nГлобал иқлим ўзгариши ва Орол муаммоси\nМамлакатимиз ташаббуси билан Оролбўйи минтақаси учун Бирлашган Миллатлар Ташкилотининг инсон хавфсизлиги бўйича кўп томонлама шериклик траст фонди тузилди. Умид қиламизки, ушбу фонд оғир экологик ҳудудда яшаётган аҳолига амалий ёрдам кўрсатиш учун халқаро ҳамжамиятнинг таянч платформаси бўлиб хизмат қилади. Биз Оролбўйи минтақасини экологик инновация ва технологиялар ҳудуди, деб эълон қилиш ҳақида Бирлашган Миллатлар Ташкилоти Бош Ассамблеясининг махсус резолюциясини қабул қилишни таклиф этамиз. Ушбу муҳим ҳужжат тасдиқланган санани эса Халқаро экологик тизимларни ҳимоя қилиш ва тиклаш куни сифатида нишонлаш мақсадга мувофиқ бўларди.\nЖаҳонда қашшоқликка қарши курашиш\nЖаҳоннинг турли нуқталарида нотинчлик сақланиб қолаётгани, зиддият ва зўравонликлар ортиб бораётгани, экологик офатлар ва бошқа замонавий хатарлар қашшоқлик ва камбағалликнинг глобал муаммоларини кучайтирмоқда. Бу муаммолар айниқса пандемия шароитида кескин тус олмоқда. Тобора ташвишли оҳанг касб этаётган қашшоқликнинг овози бутун дунё ҳамжамиятини, барчамизни безовта қилиши зарур. Шу муносабат билан қашшоқликни тугатиш ва камбағалликка қарши курашишни Бирлашган Миллатлар Ташкилоти Бош Ассамблеяси навбатдаги сессиясининг асосий мавзуларидан бири сифатида белгилаш ҳамда ушбу масалаларга бағишланган глобал саммитни ўтказишни таклиф этамиз.«.


Туркманистон шимолида полиция ўз маҳсулотларини сотаётган фуқароларни қувиб юбораяпти (видео)\nДашўғуз вилоятининг бозорларида полиция ўз томорқаларида етиштирилган савбзавот ва мевалар билан савдо қилишга уринаётган маҳаллий аҳолини қувиб юбораяпти.\nШу билан бирга, сабзавотва мевалар мавсуми авжига чиққанига қарамай, мамлакат бозорларида нархлар ошиши давом этмоқда. Хусусан, Дашўғуз бозорларида сабзавот ва мевалар нархи ўтган йилнинг шу даврига нисбатан бир неча баробар ошган. Масалан, “Волгоград” навли маҳаллий помидорлар ўтган йили бир килограмми 2 манат эди, ҳозир улар 5 манатдан сотилмоқда. Сабзининг бир килоси 7-10 манат, бодринг 5 манат, маҳаллий олма 7-10 манатдан сотилмоқда. (Туркманистон МБ курси бўйича 3.5 манат – 1 АҚШ доллари - таҳр).\nМамлакатнинг бошқа минтақаларида ҳам тахминан шундай ҳолат кузатилмоқда.\nАзатлиқ Радиоси мухбирлари билан суҳбатлашган фермерларнинг сўзларига қараганда, мавсумий сабзавот ва мевалар нархининг ўсиши, хусусан, биринчи навбатда, сув етишмаслиги ва қурғоқчилик туфайли қишлоқ хўжалик маҳсулотлари ҳосилдорлигининг пастлиги билан боғлиқ.\nАйни пайтда Дашўғузда полиция ўз томорқаларида етиштирилган сабзавот ва мевалар билан савдо қилишга чиққан маҳаллий аҳолини қувиб юбормоқда.\nБу видеони Азатлиқ таҳририятига жўнатган манба Дашўғуз ҳокимияти ўз маҳсулотлари билан савдо қилаётган фермерларга нисбатан тақиқловчи чоралар сабабини тушунтирмаётганлигини ҳам қўшимча қилди. «Одамлар очликдан ўлади. Ҳаво 45 даражадан ортиқ бўлган бир пайтда, одамлар бир амаллаб ўз оиласини боқишга ҳаракат қилаяпти, уларга эса буни амалга оширишга рухсат беришмаяпти», - таъкидлайди манба.\nАзатлиқ Радиоси бу ҳолат юзасидан Дашўғуз ҳокимиятидан бирор изоҳ олишга ҳозирча муваффақ бўла олмади.


ЎзА - Амударёлик фуқаро банкдан кредит олиб, ишсиз юрган ўғлининг бандлигини таъминлади\n02.02.2017 14:52 Чоп этиш версияси\nБанк кредити тадбиркорликни ривожлантиришнинг асосий омилларидан биридир. Ўзбекистон Республикаси Марказий банки Халқ билан мулоқот ва инсон манфаатлари йилида кичик бизнесни қўллаб-қувватлашни янада кенгайтириш чораларини белгилаб, “Оддий аҳолини тадбиркорликка жалб этиш” лойиҳасини амалга оширмоқда.\nАйни пайтда барча тижорат банклари ходимлари ҳар бир хонадонга кириб, банк хизматлари ва кредит турлари ҳақида маълумот бермоқда. Кредитлар энг кам иш ҳақининг 1000 баробари миқдоригача имтиёзли ставкаларда таклиф этилаётгани аҳоли учун жуда қулай бўлмоқда.\nАмударё туманида ҳам тижорат банклари тадбиркорлар сафини янада кенгайтириш ва уларни ҳар томонлама қўллаб-қувватлаш мақсадида имтиёзли микрокредитлар ажратишга алоҳида эътибор қаратмоқда. Таклиф этилаётган кредитлар 3 йил муддатга, 9 фоизлик имтиёз билан берилаётгани аҳолида катта қизиқиш уйғотмоқда.\nШахсий томорқасида тадбиркорлик билан шуғулланишни истайдиганлар учун бизнес режа талаб қилинмаслиги, энг кам иш ҳақининг 50 баробаригача миқдорда кредит маблағи учинчи шахс кафиллиги асосида, ундан кўп миқдордаги кредит кўчмас мулк, енгил ёки юк ташувчи автомобиль, асбоб-ускуналар гарови асосида берилиши тушунтирилмоқда.\nБанк таклиф этаётган кредит хизматидан фойдаланган фуқаролар чорвачилик, паррандачилик билан шуғулланишга киришди. Улар орасида туманнинг “Олмазор” маҳалласида истиқомат қилаётган Жабборберган Эшмуродов ҳам бор. У “Агробанк”нинг туман филиалидан 7,5 миллион сўмлик имтиёзли кредит олиб, 3 бош қорамол харид қилди.\n– Ишсиз юрган ўғлимнинг бандлиги таъминланди, – дейди Ж.Эшмуродов. – Сигир сутини бозорда сотамиз, бу оиламизга қўшимча даромад келтиради. Оилалар фаровонлигини юксалтириш йўлида амалга оширилаётган бундай ишлардан ғоят миннатдормиз.


Даҳшатли режа ҳақиқатда ҳам бормиди?\nТурғунбек 13 май куни Андижон аҳолисини тинчитишнинг иложи бўлмаса, Ўзбекистон президентида шаҳарни сувга бостириш режаси бўлгани ҳақидаги гап-сўзлар андижонликлар орасида ҳали ҳам тингани йўқ.\nҚўрғонтепа туманининг Хонобод шаҳри яқинида Кампиробод сув омбори жойлашган. Андижонликлар яна 3-4 кун ичида шаҳарда тинчлик ўрнатилмаса, мамлакат раҳбари айнан шу сув омборини очтириб юбориш режасида бўлганини айтмоқда.\n“Агар бу воқеалар яна 3-4 кун тинчимаганида Ислом Абдуғаниевич Хонабоддаги сув омборини очтириб юборар экан, деган гап 14 май куни тарқалди. Агар сув омбори очиб юборилса, Андижон 48 метр сув остида қолиши керак. Бу одам бизга дўстми, душманми, билмай қолдик. У ҳақиқий биринчи рақамли террорчининг ўзи экан. Ислом Абдуғаниевичдан Ўзбекистон халқи бутунлай норози”, - деди андижонлик бир қария.\nЯна бир қария Ўзбекистон раҳбари 13 май куни Андижонга келганида вилоят ҳокими Сайдулло Бегалиевнинг раҳбар этиб тайинланганига унча кўп бўлмаганини назарда туриб унга: “Беш кунлик келинчак, агар бу иш тинчимаса, сув омборини очиб юбор”, - деб буйруқ бериб кетганини эшитганини билдирди.\nКампиробод сув омборини очтириб, вилоятни сувга бостириш ҳақидаги гаплар ҳақиқатда ҳам аҳоли орасида юрганини “Озодлик” мухбири билан суҳбатда бўлган бошқа андижонликлар ҳам тасдиқлади.\nВилоят аҳолиси орасида 13 май кунги воқеалар сирга тўла экани тўғрисида турли гаплар юрибди.\n“Бу воқеаларга ўзимиз ҳам тушуна олмаяпмиз. Ҳарбий қисмни ҳам, қамоқхона ва ҳокимликни ҳам осонликча қўлга киритгани шубҳали. Бунга кимларнингдир кўрсатмаси ва ёрдами бўлгандир!? Бўлмаса, битта жойда тўполон бўлаётганида қолган иккитаси нега қараб турган”, - дейди кекса онахон суҳбатдош.\nОнахон Андижон воқеалари арафасида қамоқхона атрофидаги вазиятни ҳам эслаб ўтди. Унинг сўзларига қараганда, илгари қамоқхона хизматчилари ишхонасидан чиқиб, спиртли ичимликлар истеъмол қилиб, яна қайтиб ишга кириб кетган.\n“Шу куни ҳам (13 май) постда турганлар ичган ҳолатда бўлган. Автоматларида ўқ бўлмаган. Ҳаттоки, минорада турган соқчи ҳам ичиб олиб, тепада ухлаб қолган бўлган, унинг ҳам қуролида ўқ бўлмаган”, - дейди онахон.\n“Озодлик” мухбири билан суҳбатда бўлган андижонликлар 13 май воқеаларининг халқаро комиссия томонидан текширилиши масаласига ҳам муносабат билдирди. Уларнинг деярли барчаси Андижон фожеасини халқаро комиссия текшириши тарафдори эканини билдирди.\n“Бу воқеаларга чеченлар, қирғизлар ва афғонларнинг иштироки борлигини Россия ташқи ишлар вазири ҳам айтди. Демак бу халқаро воқеа экан. Агар ҳукумат мулозимларининг бу ҳақдаги гаплари рост бўлса, буни халқаро ташкилотлар текшириши керак”, - деди қария суҳбатдошлардан бири.\nАйрим суҳбатдошлар Ўзбекистон ўз айбини яшириш учун хорижлик мустақил кузатувчиларни мамлакатга киритмаётганини таъкидлади.\n“Ҳукумат одамларни жангарилар отганини айтяпти. Шундай экан, нега жангарилар отган одамларни бутун дунёдан яширяпмиз”, - деди улар.


Япония бош вазири аҳолидан узр сўради\n16.12.2020 21:00 0 2104\nФото: «EPA-EFE/Hiro Komae/POOL»\nЯпония бош вазири Ёсихидэ Суга 14 декабрь куни саккиз киши, жумладан, ҳукмрон Либерал-демократик партия бош котиби Тосихиро Никаи иштирок этган кўп кишилик кечки овқатда қатнашгани учун узр сўради. Чоршанба куни Токиода ҳукумат раҳбарининг ўзи журналистларга бу ҳақда маълум қилди.\n«Гарчи кечки овқат иштирокчилари орасида етарлича масофа бўлса-да, ушбу воқеа аҳоли ўртасида тушунмовчиликни келтириб чиқарганидан чин дилдан афсусдаман», — дея жавоб берди Суга коронавирус тарқалаётган шароитда бундай маросим ўринлими деган саволга.\n«Kyodo» агентлигининг таъкидлашича, аввалроқ ҳукумат Япония аҳолисини касаллик тарқалишининг олдини олиш мақсадида кўп одамлар даврасида овқатланишдан сақланишга чақирганди.\nЯпонияда коронавирус тарқалиши билан боғлиқ вазият ноябрь ойидан ёмонлаша бошлади. Умумий касалланганлар сони 185,4 минг кишидан ошди, 2,4 мингдан ортиқ ўлим ҳолати қайд этилди.\nЯпония Бош вазир пандемия коронавирус ёсихидэ суга


17:44 / 24.10.2017 1273\n4 ривожлантириш, шунингдек, Бухоро филиали ТИМИ - - 4 дизайнлар унинг ишланмалар, Тошкент ирригатсия ва мелиоратсия институти, 14 Д, Шри ирригатсия ва ТИМИ сув муаммолари билан фаол иштирок этди ярмаркасида. Шу жумладан,\n- ичимлик суви билан таъминлаш ва тарқатиш учун қишлоқ сув таъминоти комплексларини лойиҳалашни такомиллаштириш технологияси;\n- картошкаларни экиш учун энергия ва ресурсларни тежаш машинаси;\n- очиқ жойларда ва интервергиялар сатҳида кузги буғдой экишга тайёргарлик бўйича универсал машина;\n- органик чиқиндилардан биогазни қуриш;\n- "0,5 миля" даражагача кўтарилди;\n- Шланги иншоотлар эшиклари учун автоматик яқинлик калитлари (изолятсион калит);\n- насос инқилоблари сонининг ўзгариши ҳисобига сув ва энергия тежовчи технологиялар;\n- ишлайдиган айланма юмшатувчи органга эга бўлган ресурсларни тежовчи комбинатсиялаштирилган агрегат;\nEр участкалари, бинолар ва иншоотларнинг кадастр рақамларини шакллантириш учун электрон дастур;\n- биологик усул ёрдамида коллектор-чиқинди сувларининг минераллашувини камайтириш;\n- калматрон® билан чиқиш ва бетон ёрдамида юқори сув босими билан насос стантсиялари ва гидротехник иншоотлар рухсат жойларни таъмирлаш;\n- фермада сув ҳавзасини бошқариш ва бошқариш учун дастурий-техник комплекс;\n- сувни ўлчашнинг электрон ултрасоник қурилмаси;\n- Ярмаркада тишли ғилдиракларни тиклаш технологияси ва бошқа тадбирлар намойиш этилди.\nЯрмаркада умумий қиймати 793 млн. Сўмлик 15 та шартнома имзоланди.\nШунингдек, таълим ходимлари фаол иштирок илмий-изловчилар ходимлари, магистрантлар ва мактаб талабаларга бравинг.\nадолатли фаол иштирокчилари Олий вазирининг ўринбосари Ўзбекистоннинг спетсиалногго Б.А.Усмоновйм 6 дипломлар Республикаси ўрта таълим ва ривожланиш аппарат Фан ва технология О.Р куни Ижроия қўмитаси, шунингдек, бош қишлоқ хўжалиги мақтов вазирининг ўринбосари ва сув ресурслари Б.А.Сулаймоновйм мактублари билан тақдирланди қишлоқ ва сув хўжалиги соҳасида .Парпиевйм 3 илмий ўзгаришлар.


Bolalarda o'tkir appenditsit va uning alomatlari\nBolalarda o'tkir appenditsit va uning alomatlari ( 13481 marta o'qilgan) Chop etish\nHumayro 12 Sentyabr 2011, 09:33:38\nКейинги пайтларда сткир аппендияитни операяис қилиш, уни олиб ташлаш жуда ҳам енгил, дейилган фикрни ҳам, айтишмоқда. Бу мутлақо нотсғри фикр, хотиржамлик кайфистини келтириб чиқарадиган фикрдир. Хотиржамликка берилиб, қимматли вақтни чсзиш бола ҳаёти учун жуда хавфли бслади. Шундай. скан, сткир аппендияитнинг бошланғич белгиларини сезишингиз билан, айниқса, болангизни қорни оғриётган бслса тезда врачга олиб борсангиз хавф-хатарнинг олдини олган бсласиз.\nҲаётимиз гсзал, давримиз ажойиб. Аммо ҳаётимизнинг снада гсзал бслиши учун фарзандларимиз қувноқ, бахтиёр, снг муҳими, соғ ва саломат ссишлари керак.\nТабиат сирларини ҳали инсон батамом очганича йсқ. Шу боисдан ҳам фарзандларимизнинг бирор дард билан оғриб қолиши ачинарли ҳол. Мабодо шундай ҳодиса юз бергудек бслса, асло сз билгингизча болага муолажа қилмай, албатта врачга бориш керак.\nФарзандларингизнинг тақдири Сизларнинг қслингизда, ҳаётнинг ширин ва ксркам бслиши асосан сзингизга боғлиқ. Шунинг учун сткир аппендияитда қанчалик тезлик билан болани врачга олиб борсангиз, у шунчалик тез шифо топади ва фалокатнинг олди олинади, Болалар бизнинг келажагимиз, оила қувончи, ватан таснчи, уларни асраб-авайланг.


Эркаклар кийимларини тоғри дазмоллашдаги кичик қоидалар » Шерлар, туш табири, Афоризмлар, Маноли сузлар 2022 - Vatanda.CoM\nVatanda.Com » Кизикарли маълумотлар » Эркаклар кийимларини тоғри дазмоллашдаги кичик қоидалар\nКийимни дазмоллаш осон деб ўйласангиз, билингки, ҳамма ҳам бунинг уддасидан чиқавермайди. Қуйида дазмол қилиш чоғида керакли бўлган қоидалар билан таништирамиз.\nЮвилиши. Биламизки, классик услубдаги кўйлаклар алоҳида ювилади. Бунда кўйлак ёқаси ва енгларини чотка билан ишқалаб тозалаш керак. Борди-ю кўйлак ишқалаб ювилса, ёқа ва енг матоси букилиб кўринишини йўқотади. Ювилган кўйлак илгакка илинган ҳолатда қуритилиши керак.\nКўйлакни тўлиқ қуримасидан дазмоллаган маъқул. Ёқасини аввал ташқи тарафдан дазмоллаш керак. Сўнг ичкари томони дазмолланади. Кўйлак ёқаси букланиб чизиғи бўйлаб дазмолланмайди.\nКўйлакнинг енги узун бўлса, аввал манжетини дазмоллаш керак. Ҳудди ёқасини дазмоллагандек аввал ташқарисидан сўнг ичкарисидан дазмолланади. Тугма тикилган қисми кўйлак кийилгандек кўринишга келтирилиб, устидан енгил дазмолланади.\nОлд қисмини. Ўнг тарафининг пастки қисмидан бошлаб юқорига қарата дазмолланг. Бунда матонинг қалин ёки юпқалигига кўра ташқари ва ичкарисидан дазмол босилади. Тугмали жойининг орасига кўпроқ аҳамият қаратинг. Сўнг чап тарафини ҳам пасдан юқорига қараб дазмолланг.\nОрқа қисми. Кўйлак орқа қисми кенг бичимда бўлгани боис дазмоллаш учун қулай. Бунда ишни чап тарафдаги чок туширилган қисмидан ўнг тараф бўйлаб ҳаракатлантирилади. Дазмол ҳаракатини кўйлак қисмлари бирлаштирилган чоклар усти бўйлаб юргизинг.\nЮвилиши. Классик услубдаги шимни ивитиб ювиш тавсия этилмайди. Бунда матонинг асл кўринишига зарар етиб, ўз шаклини йўқотиши мумкин. Чизиқ туширилган шимларни намланган чўтка ёрдамида тозалаган маъқул. Матосининг қалин ёки юпқалигига аҳамият беринг. Чунки юпқа матода сув доғлари сақланиб қолади. Шу боис уни орқа тарафдан тозалаш лозим.\nШимни қуритиш учун илгичдан фойдаланинг. Шимнинг чизиғини текислаб илгичга илинг-да, қуритинг. Матосини очиб кир осадиган арқонга ёйманг.\nКлассик услубдаги шимларга ўта эҳтиёткорлик билан дазмол босиш керак. Айниқса юпқа матолисини аввал ички тарафдан дазмоллаб, сўнг паст босимда усти дазмолланади.\n- Шим чизигини тўғирлаб, дазмол столига узунасига қўйинг;\n- Агар тизза қисмида матодан букламлар бўлса, дастлаб ўша қисмига дазмол босинг.\n- Дазмолни шимнинг пастки қисмидан бошлаб, юқорига қарата юргизинг. Аввал бир тарафининг уст қисмини дазмоллаб,сўнг букланган иккинчи тарафини дазмолланг. Шу тартибда шимни бошқа тарафга ўгириб ишни бажаринг.\n- Ўртасидаги чизиғи текис чиқиши учун орқа тарафдан билинтирмай совун билан чизиқ чизиш мумкин. Чизилган чизиқ билан аввал тескари тарафдан, сўнг олд томонидан дазмолланади. Дазмолланган шим ўз кўринишини йўқотмаслиги учун илгичга осинг.\nТозалаш. Илиқ сувга чоткани намлаб, костюм матосининг устки қисмидан юргизилади. Агар бирор ерида доғ бўлса, юмшоқ рангсиз матони илиқ сувда намлаб, доғ қисми артилади.\nНам шўткада тозалаганингиздан сўнг, албатта, илгакка илиб очиқ жойда қуритинг. Тозалагач, дархол кийим жавонига қўйсангиз, матоси яхши қуримай нам ҳиди ўрнашиб қолади.\nДазмоллаш. Костюм матоси юпқа бўлса, уни аввал ички тарафдан дазмолланг. Қалин матоли костюмлар эса осилган ҳолатда тозалаб қуритилади.\n-костюмни ўрта босимда орқа қисмнинг ички тарафини дазмоллашдан бошланг. Асосий эътибор костюмнинг пастки соҳасига қаратилади.\n-олд қисмини дазмоллашда ҳам юқоридаги усулдан фойдаланиш мумкин. Бунда олди қисмининг ёқаси билан туташган соҳасига диққат қилинг. Айнан мана шу қисмида матодан майда бурмалар ҳосил бўлади.\nЕнгларини дазмоллаш учун маҳсус тиргакни енгичига жойлаб сўнг дазмол босинг. Шунда матога чизиқ тушурмай текис дазмолланади.\nТозалаш. Бўйинбоғ матосида доғ қолишини ҳисобгаолиб, сувда ювиш тавсия этилмайди. Яхшиси бўйинбоғнинг доғ текканқисминигина намланган мато билан артибқуритиш керак.\n- Агар галстук матоси ғижимланган бўлса, боғлам қисмини ичкарига қаратиб ўранг ва йиғилган думалоқ ўрам шаклига келтиринг. Шу кўринишда 15-20 дақиқа қолдиринг.\n- Галстукни дазмоллашдан аввал тагига қаттиқроқ қоғозни қўйиб, устига намланган докани ёпинг ва дазмоллашни бошлашингиз мумкин.\nТозалаш: жинси матосининг ҳам турли кўринишлари мавжуд. Баъзиларининг ранги чиқади, баъзиларига эса сувнинг таъсири билинмайди. Жинси матосидан ишланган шимларни ювишда алоҳида идишга сув тўлдириб, илиқ сувда ивитилади. Кимдир сувга озроқ туз солиб ранги чиқишидан ҳимояланса, яна кимлардир фақатгина чўтка ёрдамида ишқалайди.\nШимни қуритиш учун шаклига таъсир этмайдиган кўринишда илинишига аҳамият беринг.\nДазмоллаш. Жинси матосини дазмоллашда шимнинг тескарисини ўгиринг.\nДазмол столига шимнинг бир тарафини текис ёйиб чокларини тўғирланг. Дазмолни шимнинг пастки қисмидан бошлаб, юқорига қарата юргизинг. Агар тизза қисмида матонинг тортилиши ёки кенгайиши бўлса, ўша қимига кўпроқ дазмол ишлатинг.\nИккала тарафини дазмоллагач, чўнтакларини ички тарафидан текисланг. Энди шимнинг ўнгини ўғириб, устидан аввалги ҳаракатларингизни такрорланг.\nДжинси матоси дағал бўлгани билан дазмол ҳароратида куйиб, ранги ўзгариши мумкин. Шу боис ҳароратни ўртача бўлишига эътибор қаратинг.


15:43 / 28.04.2017 3109 pdf Ўқиш режими + -\nҚуйидаги воқеани ислом оламининг кўзга кўринган ёзувчиларидан бири Абдулмалик Қосим ўзининг бадиий асарлар китобида келтириб ўтган. Бугун ана шу ходисага эътиборингизни қаратар эканмиз, хулоса чиқариб олишни ўзингизга қолдирамиз.\n... Жорж, тўладан келган, баланд бўйли, кeнг елкали, 50 ёшдан ўтиб қолган амeрикалик киши, у соғлом ва ҳаракатчан. У Вашингтоннинг шимолида жойлашган кичик бир шахарда яшайди. У катта шаҳарлардаги мўл-кўлчилик, фаровонлик ўзига жалб қилишига карамасдан дарё бўйида жойлашган шаҳарчасини жуда севади. У куни билан тижорий ишлари билан банд бўлади. Кечга яқин уйига xотини, икки қизи ва бир ўғлининг хузурларига қайтади. Бўш вақтларини улар билан ўтказади. Ўғли фарзандларининг тўнғичи бўлиб, у ҳозир 11-синфни тамомлаб дорулфунунга кириш арафасида турибди.\nЗул-Хижжа (қурбонлик) ойи яқинлашгач Жорж хотини ва фарзандлари билан биргаликда Зул-ҳижжа ойи кирганини билиш учун оммавий аxборот воситаларини кузата бошладилар. Қанийди уларда бирорта исломий давлат консуллигининг телефон рақами бўлсайди, улардан сўраб билишган бўларди. Бу ишнинг улар учун аҳамияти катталиги ва барчаларининг қурбон ҳайитини интиқлик билан кутаётганликлари сабабли улар ишни шундай таксимладилар: Жорж радиони, хотини фазоий телеканалларни кузатадиган бўлди. Ўғил эса интернетдаги исломий саҳифаларнинг унисини кўйиб, бунисини очарди. Ва ниҳоят Жорж қурбонлик ойи кирганини радиодан эшитиб қувониб кeтди ва "бу кеча радио жуда тиниқ ишлаяпти", деб қўйди.\nАрафотда туриш ва қурбонлик куни аниқланиши билан оламда мусулмонларнинг такбирлари янгради. Жорж ҳам ўз ўрнида байрамни яхшилаб нишонлашга астойдил киришди. Эртасига пешиндан кейин бир йилдан бeри тўплаган пулини олдида, шаҳарнинг шарқидаги катта бозорга отланди. Чунки тирик қўйни фақат ана шу бозордангина топса бўлади, холос. Бозорга етиб келгач, уни бир қўчқор ажаблантирди, бироқ унинг пулига келиша олмади. У анча қиммат эди, қўлидаги пули бунга етмасди. У яхши қўчқор сўйиш суннат эканини биларди. Шунинг учун айнан шу қўчқорни олишга қарор қилди ва банк ҳисобидан пул чиқариб олиш учун яқинрокдаги банкка борди. Етарли пулни чиқаргач қўчқорни сотиб олди ва ўғлининг ёрдамида уни машинасига юклади. Уйга қайтдилар. Жорж йўлда борар экан қўчқорни суннатга биноан ўз кўли билан сўйишни, исломий қоидаларни жойига келтиришни хаёлидан ўтказди. Қўчқорнинг маъраши борган сари кўтарилиб борарди. Унинг беш ёшли қизчаси ширин овози билан қўчқорга маърашда тақлид қиларди:\n"Дадажон хайит қандай гўзал-а? Ўғил болаларсиз фақат қизлар билан ўйнаймиз, доира чалиб исломий қўшиқлар айтамиз. Сизлар билан мен ҳам ийд намозини ўқийман, янги кўйлагимни кияман ва хижобимга ўранаман!!! Ахир мен катта бўлиб қолдим-ку. Ох, қурбон ҳайити қандай яxши-я! Ўз қўлимиз билан қўй гўштини бўлакларга бўламиз, қўшниларимизга тарқатамиз, қариндошларимизни зиёрат қиламиз, аммамларникига борамиз. Қани энди ҳар куни хайит бўлса..."\nҲамма завқ билан унинг сўзига қулоқ соларди. Йўлда кетаркан Жорж орқага ўгирилиб қўчқорга яна бир назар ташлаб қўйди. Қўчқор суннатда айтилган сифатларга тўла мувофиқ, икки кўзи яхши, қулоғи ва оёқлари бус-бутун эканлигини кўриб янада қувончи ортди.\nУйга етиб келишгач хотини шошиб чиқа туриб дeди: "Жорж, қўйни учга тақсимлаш суннатга мувофиқ экан: учдан бирини фақир-мискинларга тарқатамиз, учдан бирини қўшниларимиз Давид, Элизабет ва Моникаларга берамиз, қолган учдан бир бўлагини эса ўзимизга олиб қоламиз."\nУлар қўйни сўядиган вақтда қиблани излашди ва Саудия Арабистони тарафни тахмин қилишди. Жорж қўйни қиблага қаратиб, пичоғини қўлига олди ва қўйни сўйди. Сўйиб бўлгач, xотини суннатга кўра уни учга бўлди. Xотини жуда шошилиб, тез-тез ҳаракат қиларди, Жорж аччиғидан овозини кўтариб, юзлари қизариб, ғазабнок ҳолатда: "Қани тез-тез бўлмайсанларми, ахир бугун якшанба-ку, чeрковга боришимиз керак!".\nЖорж черковга боришни асло тарк қилмас эди, ҳаттоки у хотини ва болаларини ҳам ўзи билан бирга олиб борарди".\n... Ҳикоя шу ерга eтганда ўтирганлардан бири ҳикоячидан сўради: "Хой биродар, нималар деяпсиз, Жорж мусулмонми ўзи?! Ёки насронийми?! Агар у мусулмон бўлса, нима учун чeрковга боради?!". Ҳикоя қилувчи унга қарата: "Йўқ, Жорж, унинг xотини ва болалари - уларнинг хаммаси насроний динидалар - улар куфр аҳлидирлар! Улар Ёлғиз Аллоҳга ва Унинг расулига иймон келтирмайдилар. Балки, Худони учта дeб даъво қиладилар, Аллоҳ ва расулига кофирдирлар."\nМажлисда ғала-ғовур бошланди, шовқин-сурон кўтарилди. Улардан бири одобсизларча деди: "Хой Аҳмад, бизларни алдама, Жорж ва унинг оиласи бу ишни қилишига ким ишонади? Хeч жаҳонда кофир ҳам ислом маросимларини бажарадими? Э, бўлмагур гапни қўйсангчи, қанақасига у хайитни байрам килсин?".\nШунда ҳикоячи ўзини химоя кила бошлади: "Эй биродарлар нимага ишонмайсизлар? Бир насроний бизнинг исломий байрамимизни нишонласа нишонлабди-да. Мусулмонлар ичида кофирларнинг байрамини нишонлаётганлар озми?! Мусулмонлар кофирларнинг байрамларини нишонлаганида, нeга кофирлар мусулмонларнинг байрамини нишонламасин?! Вахоланки, мусулмонлар туғилган кун, сакқизинчи март, янги йил ва шунга ўхшаш куфр аҳлининг байрамларини нишонлашяпти-ку!!!\nДемак, Жорж ва унинг оиласи хайитни байрам қилишидан ажабланишга ҳожат йўқ. Агар сизлар Жоржнинг ишидан ажабланаётган бўлсангизлар, мен мусулмонларнинг ишларидан ажабланмоқдаман. Уларнинг холига каранглар, тобелик ва мағлублик шу даражада ҳам бўладими?!"\nМажлисда яна овозлар кўтарилди, хамма Аҳмадга ҳужум қила кетди. Шунда Аҳмад уларга қарата: - Илтимос, менга қулоқ тутинглар. Мен сизларга хозир бошқа бир, сизлар ишонадиган ҳикояни айтиб бераман, - деди: - Мана бу Мухаммад, юртимизнинг ўғлонларидан бири, отаси унга яхши ният билан пайғамбаримиз Муҳаммад саллоллоҳу алайҳи ва салламнинг исмларини қўйган. Янги йилга бир ҳафта қолганда Мухаммад бозорга борди, арча сотувчидан одам бўйи келадиган "арча" ва уни безатиш учун бир қути ўйинчоқлар сотиб олди. Йўл-йўлакай янги йил базми учун керакли нарсаларни харид қилди, "шампанский" олишни ҳам унутмади. Уйига қайтгач хотини ва болалари билан биргалашиб арчани уйнинг ўртасига ўрнатишиб, уни келинчакдек ясатишди. Улар сабрсизлик билан кун санай бошладилар, ва ниҳоят календарнинг "31 декабр" деб ёзилган варағи пайдо бўлди. Шу кеча уларникига Муҳаммаднинг ака-укалари хотин ва фарзандлари билан Янги йилни кутиб олиш учун келишди. Тунги соат ўн иккига ўн беш дақиқа қолганда эшик қўнғироғи чалинди, Муҳаммаднинг катта ўғли Абдуллоҳ эшикни очди. Абдуллоҳ келган азиз мехмонларни кўриб хурсандлигидан қичқириб юборди:\n"УРА-А!! Қорбобо ва қорқиз келди..."\nҚорбобо ва қорқиз базмга кўшилдилар ва хаммани янги йил билан табриклаб, кичкинтойларга совғалар таркатишди. Қорбобо ва қорқиз қўшни бинода яшайдиган Абдулқодир ва Фотималар экан...\nХўш бунга нима дейсизлар?,- деди Ахмад ҳикоясини тугатар экан. Мажлисдагилар хижолат бўлганларидан бошларини кўтара олмай жим қолдилар... Аҳмад қўлини бир силтаб қўйди-да сўзида давом этди: - Мeн Амeрикада 10 йилдан ортиқ яшадим, бирорта кофирнинг мусулмонларга хос байрамни нишонлаганини кўрмадим. Улардан бирорталарини бизнинг байрам ва муносабатларимиз хақида сўраганини ҳам кўрмадим. Байрамлар диннинг зохирий шиорларидандир. Ҳар бир мусулмон ва муслима ушбу ҳадисни ёдда тутсин: "Кимки бирор кавмга ўзини ўxшатса, бас, у ўшалардандир."\nАбдулмалик 21:39 / 17.12.2019\nМинг афсуски Ўзбекистон Диний бошқармаси (муфтият), аниқроқ айтсам - Шайх Абдулазиз Мансур Хазратлари милодий янги йил "байрамини"нишонламоқчилар ((((((ҳттпс://телеграм.ме/жоинчат/АААААЭС3ФЗ6кдЗ99w4БwБг\n15:43 / 28.04.2017 4013\n15:44 / 28.04.2017 2692\n1721 15:07 / 28.04.2017\n1841 15:31 / 28.04.2017


15 мартдан кейин кредит олганларга кредит таътили берилмайдими? — Review.uz\n15 мартдан кейин кредит олганларга кредит таътили берилмайдими?\nМарказий банк: кредитларни қайси давргача олганлик билан боғлиқ ҳеч қандай чекловлар ўрнатилмаган. Қўшимча маълумотлар олиш учун бевосита тижорат банкларининг ишонч телефонига ёки электрон манзилига мурожаат қилиш мумкин.\n«Кредит таътили олиш учун банкка ариза берганман, лекин ҳали-ҳамон ижобий натижа йўқ. Кредитнинг ўзини ҳам, фоизини ҳам тўлаб келяпман. Банк ходимларидан сўрасам, кредитингизни жорий йил 15 мартдан олдин олган бўлсангиз, имтиёздан фойдалана оласиз, кейинроқ олганларга имтиёз берилмайди, кредитни тўлиқ тўлашади, деб айтишди. Шунга аниқлик киритиб ўтсангиз», деган саволга Марказий банк матбуот хизмати қуйидагича жавоб берди:\nМарказий банк тижорат банкларига карантин чекловлари даромадларига салбий таъсир этган мижозларнинг кредит тўловлари муддатини уларнинг мурожаатига кўра узайтиришни тавсия этди.\nБунда кредитларни қайси давргача олганлик билан боғлиқ ҳеч қандай чекловлар ўрнатилмаган.\nКредит таътиллари бўйича билишингиз лозим бўлган қоидалар\nБироқ кредит бўйича тўлов муддатлари кечиктирилган даврда ҳам кредитдан фойдаланганлик учун фоизлар ҳисобланиши давом этади ва ушбу фоизлар кечиктирилган муддат тугаганидан сўнг тўланиши лозим.\nШу сабабли, келгусида қарз миқдори ошиб кетишининг олдини олиш мақсадида жорий давр учун кредит бўйича тўловни амалга оширишга молиявий имконияти бўлган қарздорларга ўз кредитини шартномада белгиланган муддатларда сўндириши мақсадга мувофиқлигини билдирамиз.\nҚўшимча маълумотлар олиш учун бевосита тижорат банкларининг ишонч телефонига ёки электрон манзилига мурожаат қилиш мумкин.


Халқаро кучлар тинч аҳолини ўлдирганликда айбланди\nАфғонистон президенти томонидан тузилган махсус қўмита Кунар вилоятидаги тинч аҳоли вакиллари халқаро кучлар хатоси туфайли ўлдирилган¸ деган хулосага келди.\nПрезидент Ҳамид Карзай ёрдамчиси Асадуллоҳ Вафо сўзларига кўра, қишлоқдан топилган 10 жасаднинг саккиз нафари мактаб ўқувчилари бўлган.\n- 40 йиллик фаолиятим давомида бир вақтнинг ўзида ҳам мактаб ўқувчиси ҳам Ал-Қоида аъзоси бўлган шахсни кўрмаганман. Булар шак-шубҳасиз ҳимоясиз ¸бегуноҳ шахслардир. Бу ишни қилган ҳар бир шахс кечирим сўраши ва етказилган зарарни қоплаши лозим. Келажакда бу каби ҳодисалар умуман қайтарилмаслиги керак, деди Асадуллоҳ Вафо Озодлик радиоси билан суҳбатда.\nАйни пайтда НАТО қўшинлари матбуот вакили Вэйн Шанкс халқаро кучлар қўмондонлиги Афғонистон расмийлари билан биргаликда ушбу воқеани тафтиш қилаётганини маълум қилди.\nЖалалобод шаҳрида эса тинч аҳоли вакилларининг ўлдирилишидан ғазабланган юздан зиёд фуқаро норозилик акцияси ўтказди. Норозилар АҚШ президенти Барак Обама сурати ва Америка байроқларини ёқдилар.


«Ўзавтосаноат» активлари аукционда сотувга қўйилади — Sof.uz\nЖАҲОН 59,653,413 41,281,921 1,404,725\nЎЗБЕКИСТОН 71,847 69,118 604\n19.07.2019 16:05 10 Ўзбекистон\n«Ўзавтосаноат»нинг бир нечта компаниялари бирламчи оммавий жойлаштириш (ИПО)га қўйилади. Spot’нинг хабар беришича, бу ҳақда «Ўзбекистон Республикаси автомобил саноатини жадал ривожлантиришга оид қўшимча чора-тадбирлар тўғрисида»ги Президент қарорида келтирилган.\nҚарорда «Ўзавтосаноат» компанияси таркибига кирувчи камида иккита акциядорлик жамияти акцияларини маҳаллий ва халқаро фонд бозорларида бирламчи оммавий жойлаштириш (ИПО) орқали инвесторларни жалб этиш топширилган.\nШунингдек, тижорат банклари билан биргаликда мамлакатда ишлаб чиқариладиган автомобилларни маҳаллийлаштириш бўйича лойиҳаларни молиялаштириш учун хорижий банклар ва экспорт-кредит агентликларининг имтиёзли кредит линияларини жалб этилиш вазифаси берилган.\nЯнги лойиҳаларни ишга туширилиш учун хорижий банклар, экспорт-кредит агентликлари, шунингдек, инвестиция компаниялари ва жамғармалари ҳисобидан камида 700 миллион доллар маблағ жалб этилади.\nБугун, 12:01 1291\n22.11 21:50 1247\n21.11 19:23 998\nБугун, 05:16 898\n22.11 21:36 809\n11.11 12:40 337 Ўзбекистон\n21.08 18:16 470


Шу иштиёқ мени Тошкентдаги Турин политехника университетида ўқишга ундади. Ҳозир мазкур таълим даргоҳи талабаси эканимдан фахрланаман. Университетимизда халқаро андозалар асосида билим олишимиз учун барча шарт-шароит яратилган. Бу фан ва техника ютуқларини пухта эгаллашимизда муҳим омил бўлаётир. Махсус лабораторияларда двигатель конструкциялари ва технологияларини, деталларни лойиҳалаштиришни ўзлаштириб, мехатроника марказида бир гуруҳ устозларимиз ёрдамида янги лойиҳалар устида иш олиб бораяпмиз. Мени кўп йиллардан буён ўзиюрар робот ясаш ғояси қизиқтириб келарди. Устозларим Анвар Худойбергенов, Элдор Ҳасанов ҳамда техника фанлари номзоди Жамшид Камиев билан бу юмушнинг уддасидан чиқдик. Биз ҳаракатга келтирган робот бошқа ишланмалардан катта фарқ қилади. Хусусан, унинг оғирлиги 100 граммдан ошмайди. Ҳажми бўлса 5 см3ни ташкил этади. Корпуси 3-D принтерида ишланган.\nЖорий йил бошида ўтказилган “ACP Geek Picnic” халқаро кўргазмасида бизнинг “Митти Роботжон” иштирокчиларнинг эътиборини қозонди ва “Энг яхши технологик робот” деб баҳоланди. Муҳими, кўргазма давомида Европанинг кўзга кўринган олимларини мослама ясалиши, афзалликлари қизиқтириб қўйди. Шу чоғда уларга ихтиромиз ҳақида ғурур билан ҳикоя қилиб бердик.\nБиз бундан кейин ҳам билим ва салоҳиятимизни ошириб, Ўзбекистон фарзандлари ҳеч кимдан кам эмаслигини намойиш қилишда давом этамиз.\nТошкент шаҳридаги Турин политехника\nхалқаро танлов ғолиби.\nМазкур рукндаги бошқа мақолалар: « Ноанъанавий усул\tЮксак эътибор шарофати »


Буффон ёшлигидан "Боруссия Менхенгладбах" мухлиси экан (қизиқ ҳикоя) / CHAMPIONAT.asia\n21:19"Ювентус" Савичга қизиқиб қолди 0 21:05Расман: Германия Футбол Иттифоки Лёвга ишонч билдирди 4 20:44"Ман Сити" сардори жамоани тарк этади 0 20:29Лёвнинг келажагига аниқлик киритилди 3 20:08Пирло футболчилар билан тактикани муҳокама қилмаган. Баъзи ўйинчилар майдондаги вазифаларини тушунишмайди (Corriere della Serra) 7 19:51"Реал" футболчилари Зидандан норози 7 19:33Ўзимизнинг карикатура. Эден Азар сўнгги йилларни қандай ўтказмоқда? 8 19:16Абрамов "Бунёдкор"дан кетади 71 19:07ЎФА Ижроия қўмитасининг навбатдаги йиғилиши бўлиб ўтди 17 19:01Olamsport: Хабиб Нурмагомедов Тошкентда, Тайсон яна битта жанг ўтказишини маълум қилди ва бошқа хабарлар 0 18:58Спортчилар ижтимоий тармоқларда 0 18:55Коутиньо: "Ливерпуль"дан доим миннатдорман" 6 18:43Артета: "Бир кун келиб, мени истеъфога чиқаришади" 3 18:27Азарнинг жароҳати борасида маълумот берилди 8 18:13Болалар футболи. Қашқадарёликлар кумуш медалларига эга бўлишди 0\nБуффон ёшлигидан "Боруссия Менхенгладбах" мухлиси экан (қизиқ ҳикоя)\n17 май 17:25\nТеглар : Боруссия МёнхенгладбахЖанлуижжи Буффон"Ювентус"\nУнда ҳатто клуб махсус шарфи ҳам бор.\nБутун дунё Бундеслига мисолида футболнинг қайтишини кузатмоқда: ўзингизга немис клублари ичидан энг севимлисини танлаш учун қулай фурсат. Шошилинг, бўлмаса Ла Лига бошланиб, Бундеслига яна нечинчидир планга тушиб қолади. Мисол учун, Жанлуижжи Буффон бу борада чаққонроқ чиқди. Италиялик афсона бундан бир неча йил аввал Германияда Менхенгладбахнинг "Боруссия"сига бефарқ эмаслигини айтиб ўтган.\nМасала Жижжи учун қадрдон оқ-қора йўл-йўл рангларда ҳам эмас, балки клубнинг айтиш учун мураккаб номидадир.\n"Мен ёшлигимдан "Боруссия" мухлисиман. Нега дейсизми? Шунчаки, мен ҳеч қачон бу клубнинг номини айта олмасдим. У доим эътиборимни тортган. Бугунги кунда клуб номини тўлиқ айта оламан, лекин қанчалик тўғри талаффуз қилаётганимни ҳамон билмайман", — тан олади Буффон.\nМана исбот – севимли немис клуби шарфи билан тушилган сурат.\n2015 йил "Ювентус" ва "Боруссия" Чемпионлар Лигасида тўқнаш келди ва икки бор дуранг қайд этилди. Гладбахдаги ўйин 1:1, Буффон ўша куни чинакам қахрамон бўлган: 7та аниқ зарбадан бор йўғи 1тасини қайтара олмаган, кўплаб сейвлар амалга оширган ва муҳим паллаларда панд бермаган.\nУчрашув якунлангач дарвозабон қўлқопларини мезбон жамоа мухлислари жойлашган трибунага отади: мақсад битта — "Боруссия" шарфини қўлга киритиш эди.\nДурангдан ранжиган мухлислар эса Буффоннинг ушбу клубга бефарқ эмаслигини билишмасди. Қайд этиш лозим, "Боруссия" хатони жуда тез тўғрилайди ва Буффон "Гладбах" борасида интервью бериши биланоқ унга клубнинг махсус шарфини жўнатади.\nДарвоқе, шарфдаги ёзувлар ҳам ўзига хос – "Боруссия"нинг халқаро бренди. Эътиборлиси, у ҳам 2016 йил клуб ЕЧЛда қатнашиши натижасида пайдо бўлган. Учрашувларнинг бирида "Боруссия" "Селтик" меҳмони бўлган, Глазгодаги кафеларнинг бири клуб номини тўғри ёза олмай қийналади (бу иш, клуб номини тўғри айтишдан ҳам қийинроқ). Нима қилишни билмаган шотландлар оддий қилиб "Немис жамоаси" деб ёзиб қўйишади.\nГладбахликлар шундан сўнг ўзларининг инглиз тилида юритилувчи твиттер-аккаунтлари номини ўзгартиришади. Буффон каби клуб номини айта олмай қийналадиган ишқибозлар учун.\nЭслатиб ўтамиз, кеча қайта бошланган Бундеслига доирасида "Боруссия Менхенгладбах" сафарда Франкфуртнинг "Айнтрахт" жамоасини мағлуб этди ва 3-ўринга кўтарилиб олди.\nАндре Силва - 81'\nБундеслига\t. 26-тур\nАлассан Плеа - 1', Маркус Тюрам - 7', Рами Бенсебайни - 73'\nСтадион: Commerzbank Arena, 0 томошабин\n24' Филип Костич\n36' Эван Н'Дика\n46' Джибриль Соу (Андре Силва)\n59' Андре Силва\n70' Штефан Ильзанкер\n74' Штефан Ильзанкер (Тимоти Чендлер)\n74' Давид Абрахам (Макото Хасэбэ)\n78' Даити Камада (Мият Гачинович)\n81' Андре Силва\n81' Себастьян Роде\n83' Эван Н'Дика (Доминик Кор)\n89' Доминик Кор\n1' Алассан Плеа\n1' Йонас Хофман\n7' Маркус Тюрам\n7' Рами Бенсебайни\n9' Нико Эльведи\n66' Маркус Тюрам (Патрик Херман)\n73' Рами Бенсебайни\n78' Рами Бенсебайни (Оскар Вендт)\n78' Брель Эмболо (Ларс Штиндль)\n90' Алассан Плеа (Тони Янчке)\n90' Флориан Нойхаус (Ласло Бенеш)\nПирло футболчилар билан тактикани муҳокама қилмаган. Баъзи ўйинчилар майдондаги вазифаларини тушунишмайди (Corriere della Serra) 7\nДоннарумма "Милан"да қолишни истаётганини айтди 0\nРоналдунинг трансфери "Ювентус"га фойда келтирдими ё зарар? Туринликларнинг молиявий ҳолати ҳақида 9\nПирло: “Ювентус” Роналдусиз ҳам ўз ўйинини кўрсата олиши лозим” 13\nА Серия. "Беневенто" - "Ювентус" 1:1 2


Ўзбекистонда немис тилини ўрганувчи ўқувчилар ўртасида ифодали ўқиш бўйича танлов ғолиблари аниқланди / Ўзбекистон янгиликлари, энг сўнгги хабарлар\nЖАМИЯТ 0 Шархлар 1806 кўрилди\nЎзбекистонда немис тилини ўрганувчи ўқувчилар ўртасида ифодали ўқиш бўйича танлов ғолиблари аниқланди\nГермания Федератив Республикасининг Тошкентдаги элчихонаси 7 ноябрь куни Ўзбекистонда немис тилини ўрганувчи ўқувчилар ўртасида ифодали ўқиш бўйича ўзининг 9 танловини ўтказди.\nТанловда Германиянинг 16 нафар ҳамкор мактаби ўқувчилари билан биргаликда Ўзбекистоннинг турли шаҳар ва туманларидан танлаб олинган қўшимча 13 нафар мактаб ва академик лицейларнинг ички саралаш босқичида аниқлаб олинган ўқувчилари иштирок этишди.\nТил билиш даражаси бўйича уч хил гуруҳга тақсимланган ўқувчиларнинг немис тилидаги матнни тушуниши ва уни ифодали ўқиш бўйича қобилиятлари Гёте институти, Хориждаги мактаблар бўйича Германия марказий бошқармаси (ЗфА) ва Германия элчихонаси вакилларидан иборат учта ҳайъат гуруҳи томонидан баҳоланди.\nА гуруҳида Тошкент шаҳридаги 60-сонли мактабнинг 9-синф ўқувчиси Азиз Имамов ғолибликни қўлга киритди. 2-ўринни ЎзДЖТУ қошидаги 2- сонли академик лицейнинг 1-босқич ўқувчиси Рената Байбекова, 3-ўринни эса Самарқанд шаҳридаги 51-сонли мактабнинг 9-синф ўқувчиси Далер Саидов эгаллашди.\nБ гуруҳида Урганч шаҳридаги 19-сонли мактабнинг 9-синф ўқувчиси Азизбек Жонибекзода 1-ўринни эгаллади. 2-ўринни Урганч шаҳридаги 2- сонли академик лицейнинг 1-босқич ўқувчиси Шаҳноза Сатибаева, 3-ўринни эса Андижон вилояти Олтинкўл туманидаги 48-сонли мактабнинг 9-синф ўқувчиси Ирода Акбарова қўлга киритишди.\nC гуруҳида Самарқанд шаҳридаги 2-сонли ахборот технологиялари академик лицейининг 1-босқич ўқувчиси Камола Хожиева 1-ўринни эгаллади. 2-ўринни Бухоро шаҳридаги 4- сонли академик лицейнинг 1- босқич ўқувчиси Фируза Гафурова, 3- ўринни эса Фарғона вилояти Бағдод туманидаги 5- сонли мактабнинг 9- синф ўқувчиси Ойдин Алиева қўлга киритишди.\nТанлов якунида иштирокчилар шамдон ясаш, қўшиқ куйлаш ёки саҳна кўринишини намойиш этиш борасида ўз иқтидорларини ўзаро кўрсатиш имкониятига ҳам эга бўлишди.\nГерманиянинг Тошкентдаги элчихонаси Маданият ва матбуот бўлими\n7 май тонгги хабарлари (фото+видео)\n"Энг намунали мактаб Сардорлар кенгаши" танловининг мамлакат босқичи ғолиби ким бўлди?


ҚР инвестиция штабида қайта тикланадиган энергетика лойиҳаларини амалга ошириш жараёни кўриб чиқилди\n9 Ноябрь 13:03\nNUR-SULTAN. Kazinform - Бош вазир Aсқар Мамин раислигида инвестиция штабининг йиғилишида қайта тикланувчи энергия манбалари ва соғлиқни сақлаш соҳасидаги инвестиция лойиҳаларини амалга ошириш масалалари кўриб чиқилди.\nБу ҳақда Kazinform Ҳукумат матбуот хизмати га таяниб хабар беради.\nЭнергетика вазири Мағзум Мирзағалиев ва «Самруқ-Қазина» АЖ бошқаруви раиси Aлмасадам Сатқалиев Қозоғистонда қайта тикланадиган энергия соҳасидаги инвестиция лойиҳалари ҳолати тўғрисида маълумот берди.\nШундай қилиб, 2014 йилдан буён 780 миллиард тенге, жумладан, жорий йилнинг 9 ойида 150 миллиард тенге жалб қилинган. Умумий қуввати 1975 МВт қувватга эга қайта тикланадиган энергия манбаларидан 126 та объект ишга туширилди, 2 мингдан ортиқ доимий иш ўринлари яратилди. Қайта тикланувчи энергия манбаларидан олинадиган электр энергиясининг 41 фоизи қуёш электр станцияларида, 35 фоизи шамол электр станцияларида, 23,8 фоизи кичик гидроэлектростансияларда ишлаб чиқарилади.\n2030 йилга келиб электр энергияси ишлаб чиқариш таркибида қайта тикланадиган энергия улушини мавжуд 3 фоиздан 15 фоизга ошириш режалаштирилган. Бунга эришиш учун саноатга 3 триллион тенге сармоя жалб этадиган 7 ГВт янги қайта тикланувчи энергия қувватларини ишга тушириш зарур. Ҳозиргача Қозоғистон Ҳукумати Арабистоннинг «ADQ» компанияси ва Франсиянинг «Тоtal Еnergies» компанияси билан келишувга эришди.\nЙирик лойиҳалар келгуси 10 йил ичида 5 ГВт қувватга эга янги қайта тикланувчи энергия қувватларини босқичма-босқич жорий этишни назарда тутади. Қўшма инвестиция лойиҳаларини амалга ошириш иссиқхона газлари чиқиндиларини 8 миллион тоннага қисқартириш, қўшимча 20 миллиард кВт/соат яшил энергия ишлаб чиқариш ва 3 минг иш ўрни яратиш имконини беради. Инвесторлар учун қулай шарт-шароитларни яратиш мақсадида Молиявий ҳисоб-китоблар маркази негизида «Ягона дарча» тамойилини жорий этиш, энергия ишлаб чиқарувчилар ва қайта тикланувчи энергия манбаларидан фойдаланувчи истеъмолчилар ўртасида икки томонлама шартномалар тузишни тартибга солиш таклиф этилмоқда.\nСоғлиқни сақлаш вазири Aлексей Цой соғлиқни сақлаш инфратузилмасини ривожлантириш бўйича инвестиция лойиҳалари ҳақида маъруза қилди. Қозоғистонда тўрт йил ичида 20 та кўп тармоқли шифохона ва 2 та илмий ва инновацион кўп тармоқли клиникаларни қуриш режалаштирилган. Инвестор компаниялари, вилоятлар ҳокимликлари ва марказий давлат идоралари вакиллари Туркистон, Петропавл, Нур-Султан, Қостанай, Aқтау, Aқтўбе, Aтирау, Қарағанди, Кокшетау, Павлодар, Тараз, Алмати ва бошқа шаҳарларда шифохоналар қуриш лойиҳаларини амалга ошириш ҳақида маълумот берди.\nБош вазир қайта тикланувчи энергия манбалари ва соғлиқни сақлаш соҳасида режалаштирилган лойиҳаларнинг ўз вақтида ва сифатли амалга оширилишини таъминлаш бўйича топшириқ берди. Барча давлат органлари, вилоятлар ҳокимликлари ва квазидавлат сектори субъектларига маҳаллий ва хорижий инвестицияларни жалб этиш бўйича ишларни мунтазам давом эттириш бўйича топшириқлар берилди.\nҚозоғистон парранда гўшти импортига қарамлигини 35 фоизгача қисқартирди


Халқаро бизнес ва технологиялар ассоциацияси, Ўзбекистондаги Глобал тадбиркорлик тармоғи, Ўзбекистон Савдо-саноат палатаси ва бошқа қатор ташкилотлар ҳамкорлигида ўтказилаётган мазкур ҳафталик доирасида юртимиздаги ёш тадбиркорларни ўзаро бирлаштириш, уларга бизнесни ривожлантиришнинг замонавий ва халқаро амалиёти ҳақида маълумотлар бериш, Ўзбекистонда бизнесни ривожлантириш учун истиқболли таклифлар ишлаб чиқиш кўзланмоқда.\n— Мамлакатимизда тадбиркорлик билан шуғулланиш учун барча имкониятлар мавжуд, — дейди Ўзбекистон ёшлар иттифоқининг марказий кенгаши Тадбиркорликни ривожлантириш бўлими мудири Феруз Аблаяров. — Ёш тадбиркорлар мунтазам қўллаб-қувватланмоқда. Глобал тадбиркорлик ҳафталиги ёшларга бизнес юритишда ўз билимларини бойитиш, ғоя ва ташаббусларини ривожлантириш, халқаро тажрибани ўзлаштириш имконини беради.\nОлти кун давом этадиган тадбирлар доирасида ташкил этиладиган тақдимот ва семинарларда тадбиркорлик ишланмаларига бағишланган маҳорат дарслари ташкил этилади. Ўз навбатида, дастурлар, инфратизим ва ресурсларни шакллантириш борасида тавсиялар ҳам ишлаб чиқилади.\nМазкур рукндаги бошқа мақолалар: « К. Арипов фавқулодда вазиятларнинг олдини олиш ва бартараф этиш бўйича Германия тажрибасини ўрганди\tОдам савдоси билан шуғулланган 216 нафар шахснинг жиноий қилмишларига чек қўйилди »


ОАВ айбсизлик презумпциясига риоя қилаяптими? - zarnews.uz\nОАВ айбсизлик презумпциясига риоя қилаяптими?\nЖиноят ишлари бўйича Самарқанд вилоят судининг маълум қилишича, охирги вақтларда айрим оммавий ахборот воситалари томонидан айбсизлик презумпциясига риоя қилмаслик ҳолатлари учрамоқда.\nБу эса фуқароларнинг конституцион ҳуқуқларининг бузилишига олиб келмоқда.\nҲуқуқий демократик давлатда инсон ҳуқуқлари асосий ўринни эгаллайди. Шу сабабли, журналист суд ишларини ёритишда, шу жумладан, суд фаолияти билан боғлиқ материалларни тайёрлашда алоҳида масъулият билан ёндошиши керак.\nЎзбекистон Республикаси Конституциясининг 26-моддасида, жиноят содир этганликда айбланаётган ҳар бир шахснинг иши судда қонуний тартибда, ошкора кўриб чиқилиб, унинг айби аниқламагунча у айбдор ҳисобланмайди. Судда айбланаётган шахсга ўзини ҳимоя қилиш учун барча шароитлар таъминлаб берилиши шарт.\nЎзбекистон Республикаси ЖПКнинг 23-моддасида, гумон қилинувчи, айбланувчи ёки судланувчи унинг жиноят содир этишда айбдорлиги қонунда назарда тутилган тартибда исботлангунга ва қонуний кучга кирган суд ҳукми билан аниқлангунга қадар айбсиз ҳисобланиши кўрсатилган.\nМасалан, JAHON.UZ сайтида А.Ҳакбердиева ва бошқаларга оид жиноят иши бўйича мақола эълон қилинган бўлиб, у ерда судланувчиларнинг исм - шарифлари, эгаллаб турган мансаб вазифалари, содир этилган жиноят фабуласи тўлиқ кўрсатилган.\nМазкур жиноят иши бўйича жорий йил 11 июль куни ҳукм чиқарилган бўлиб, айрим судланувчилар томонидан апелляция тартибида шикоят келтирилган. Шу муносабат билан биринчи босқич суднинг ҳукми бугунги кунда қонуний кучга кирмаган.\nАлоҳида таъкидлаш лозимки, Ўзбекистон Республикасининг “Журналистлик фаолиятини ҳимоя қилиш тўғрисида”ги Қонунининг 6-моддасида, журналист ўзининг профессионал фаолиятини амалга ошириш чоғида, қонун ҳужжатларига ҳамда Ўзбекистон Республикасининг халқаро шартномалари талабларига риоя этиши ва айбсизлик презумпцияси принципига амал қилиши шарт.\nШу муносабат билан Жиноят ишлари бўйича Самарқанд вилоят суди ОАВ ходимларини фуқароларнинг конституцион ҳуқуқларини ҳурмат қилишга ва қонунчилик талабларига риоя қилишга чақиради.\nТеглар: Жиноят ишлари бўйича Самарқанд вилоят суди\nЯнги Ўзбекистонда янги суд тизими\nМаъмурий жавобгарлик тўғрисидаги кодексга ўзгартиш ва қўшимчалар киритилмоқда\nСамарқанддаги жиноят ишлари бўйича судларда 13 нафар шахс оқланган\n“Korean and migration xususiy bandlik agentligi” мансабдорларига суд ҳукми ўқилди\nЖиноят ишлари бўйича Самарқанд туман суди 21 нафар маҳкумни муддатидан илгари озод қилди\nСамарқандда тўққиз ойда 18 та жиноят иши бўйича 30 киши оқланган\nтакси Самарқанд шаҳри ҳамшира Исроил йўловчи ташиш Каттақўрғон Ҳиндистон терроризм ЙТҲ гиёҳванд модда масжид газ баллон


Ироқда назорат кучайтирилди\n09 декабр 2021, Тошкент вақти: 00:53\nИроқда чоршанба куни содир этилган кучли портлашлар ортидан хавфсизлик хизматининг юқори лавозимли ўнлаб ходими ҳибсга олинди.\n19 август куни Бағдод марказида содир этилган камида олтита портлаш оқибатида 95 киши нобуд бўлди, юзлаб одам тан жароҳати олди.\nАйни пайтда Ироқ армияси матбуот вакили генерал Қосим Ато ҳибсга олинган расмийлар чоршанба кунги портлашлар юзасидан сўроқ қилинганини билдирди.\nБағдодда хавфсизлик чоралари кучайтирилганига қарамай, бугун ҳам пойтахт марказида портлаш содир этилди. Оқибатда икки киши нобуд бўлди, ўнлаб фуқаро тан жароҳати олди.\nРасмийлар мазкур портлашларда Ироқда фаолият юритаётган Ал-Қоида вакиллари ва собиқ президент Саддам Ҳусайн тарафдорларини айбламоқдалар.


Хотин-қизларни қўллаб-қувватлаш ва оила институтини мустаҳкамлаш устувор вазифалардандир - Халқ сўзи\n00:38 02 Февраль 2019 Жамият\nШу муносабат билан 1 февраль куни Ўзбекистон Республикаси Президенти ҳузуридаги Давлат бошқаруви академиясининг анжуманлар залида Фармон ижроси доирасида амалга оширилган ишлар ва келажакдаги вазифалар белгилаб олинди. Бу ҳақда Ўзбекистон Хотин-қизлар қўмитаси матбуот хизмати раҳбари Лайло Рустамова хабар берди.\nАйтиш жоизки, Фармонга асосан, ижтимоий оғир аҳволдаги аёлларни ҳимоя қилиш хотин-қизлар тизимининг устувор йўналишига айланди. Хотин-қизларимизнинг ижтимоий-сиёсий фаоллиги ошди, уларнинг бандлигини таъминлаш масаласи янги босқичга кўтарилди, ҳуқуқий онги ва маданияти юксалди.\nЎзбекистон Хотин-қизлар қўмитаси ва унинг ҳудудий бўлинмалари фаолияти тубдан ўзгартирилиб, аниқ вазифалар белгилаб олинди.\nХусусан, Фармон доирасида Хотин-қизлар қўмитаси фаолиятини ташкилий-ҳуқуқий жиҳатдан мустаҳкамлаш мақсадида Ўзбекистон Республикаси Президентининг 4 та қарори, Ҳукуматимизнинг 6 та қарори, 4 та фармойиши ва 12 та чора-тадбирлар дастури қабул қилинди.\nЮртимизда хотин-қизларнинг ижтимоий-сиёсий фаоллигини ошириш, уларнинг барча соҳада тенг ҳуқуқли меҳнат қилишининг ҳуқуқий асослари яратилган.\n2018 йилда республика бўйича 47 минг нафарга яқин оғир турмуш шароитида яшаётган, шундан 14 минг 600 нафар ногиронлиги бўлган хотин-қизларнинг рўйхатлари шакллантирилиб, улар билан манзилли ишлар олиб борилди.\nУларнинг 14 минг нафарига тиббий ёрдам кўрсатилди, 13 минг 500 нафарининг бандлиги таъминланди, 22 минг нафарига 21 млрд. сўмлик миқдордаги моддий ёрдамлар берилди.\nХотин-қизларни ва оилани қўллаб-қувватлаш жамоат фонди маблағлари ҳисобидан 1 минг 464 нафар оғир турмуш шароитида яшаётган ҳамда ногиронлиги бўлган хотин-қизларга арзон уй-жойлар учун 54,6 млрд. сўм бошланғич бадал пуллари тўлаб берилди.\nДавлатимиз раҳбари Олий Мажлисга Мурожаатномасида Қўмитага хотин-қизлар бандлигини таъминлаш, айниқса, оғир ижтимоий вазиятга тушиб қолган 13 минг нафар хотин-қизни иш билан, 1600 нафар хотин-қизни уй билан таъминлаш вазифасини топширди. Қўмита томонидан бу борада аниқ режалар белгиланиб, амалий ишлар олиб борилмоқда.\nФонд маблағларидан ҳар йили 1600 нафар аёлга уй-жой суммасининг бошланғич бадалларини шакллантиришга амалий ёрдам берилади.\nХотин-қизларни ва оилани қўллаб-қувватлаш жамоат фонди учун ажратилаётган маблағлардан ногиронлиги бўлган хотин-қизларга моддий ёрдам кўрсатиш, уларни реабилитация воситалари билан таъминлаш бўйича зарур чоралар кўрилади.\nТаъкидлаш керак, 2018 йилда бандлик дастурлари асосида яратилган иш ўринларига хотин-қизлар қўмиталари ва аҳоли бандлигига кўмаклашиш марказлари томонидан уйма-уй юриш орқали аниқланган 245 минг нафар ишсиз хотин-қизлар ишга жойлаштирилди. Маҳаллалар кесимида манзилли рўйхатлар шакллантирилиб, алоҳида дастур асосида 10 минг нафарга яқин оғир турмуш шароитида яшаётган аёллар бандлиги таъминланди ва бунга 38 млрд. 261 млн. сўм маблағ йўналтирилди.\nБугун ҳудудларда 159 та Зўрлик ишлатишдан жабр кўрган шахсларни реабилитация қилиш ва мослаштириш марказлари ишлаб турибди.\nХотин-қизлар қўмитасининг республика бўйича ягона қисқа рақамли (1146) “Ишонч телефони” ташкил этилиб, хотин-қизларнинг мурожаатларини ҳар куни 24 соат давомида қабул қилиш тизими йўлга қўйилди. Ҳозирги кунгача бу орқали 12 мингдан ортиқ мурожаатлар келиб тушди.\nЎтган йилда Ўзбекистон Хотин-қизлар қўмитаси марказий аппаратига жисмоний ва юридик хотин-қизлардан жами 7296 та мурожаат келиб тушган. Шунингдек, йил давомида ҳафтанинг ҳар пайшанба куни қўмита раиси томонидан 803 нафар фуқаро қабул қилинган, “сайёр қабул”лар доирасида 1870 нафар фуқаронинг муаммоларига ечим топилган.\nРеспубликамизда хотин-қизлар жиноятчилигини камайтириш бўйича олиб борилган профилактик ишлар натижасида хотин-қизлар жиноятчилиги 2017 йилда 11 фоиз камайган бўлса, 2018 йилда 35,7 фоиз камайишига эришилди.\nХотин-қизларнинг ҳуқуқ ва манфаатларини ҳимоя қилиш мақсадида суд жараёнларида қўмита вакилларининг иштирокини таъминлаш тизими жорий этилиши туфайли 2018 йилда 113 нафар жиноят ва 780 нафар ҳуқуқбузарлик содир этган хотин-қиз кафиллик асосида жазодан озод этилди.


1906 йилда Пенза вилояти Пачелма шаҳрида туғилган. Миллати рус. Урушгача Бухоро вилоятида яшаган ва фаолият кўрсатган. 1942 йилда Косон туман ҳарбий комиссариати томонидан чақирилган. Катта сержант, 69-Севск қизил байроқ ўқчи дивизияси 303-ўқчи полкининг 2-ўқчи артиллерия бўлими қўмондони. СССР Олий Совети Президиумининг 1943 йил 30 октябиридаги қарори билан Днепрни кесиб ўтишдаги кўрсатган жасорати учун кичик сержант Казаков Константин Федорович Совет Иттифоқи Қаҳрамони унвони билан тақдирланди.\n1913 йилда Пишпек(Бишкек) шаҳрида туғилган. Миллати рус. Совет армиясига 1935 йилда чақирилган. Гвардия майори, 19-гвардия танки бригадсининг, моторлаштирилган автоматчилар артилериясининг қўмондони. СССР Олий Совети Президиумининг 1945 йил 24 мартидаги қарори билан Белоруссия ва Литва ҳудуларидаги жангларда кўрсатган жасорати учун гвардия майори Калашников Николай Семенович ўлимидан кейин Совет Иттифоқи Қаҳрамони унвони билан тақдирланди.\n1922 йилда Қорақалпоқ ССРи Хожалий туманида таваллуд топган. Миллати қозоқ. 1941 йилда Ташовуз вилоятининг Калининск туман ҳарбий комиссариати томонидан чақирилган. Гвардия оддий аскари, 7-гвардия кавалерия биносининг танкка қарши қуролининг наводчиги ёрдамчиси. СССР Олий Совети Президиумининг 1944 йил 15 январидаги қарори билан Днепрни кесиб ўтишдаги кўрсатган жасорати учун гвардия оддий аскари Калдыкараев Жумагали ўлимидан кейин Совет Иттифоқи Қаҳрамони унвони билан тақдирланди.\n1921 йил Тюмен вилояти Тархан қишлоғида таваллуд топган. Миллати татар. 1940 йилдан Совет армиясида бўлган. Сержант. 246 ўқчи дивизиянинг 325-алоҳида айғоқчи ротасининг айғоқчиси. СССР Олий Совети Президиумининг 1944 йил 15 майидаги қарори билан Днепрни кесиб ўтишдаги кўрсатган жасорати учун кичик сержант Калиеву Анвар Совет Иттифоқи Қаҳрамони унвони билан тақдирланди. Урушдан сўнг Узбекистонда жойлашди.\n1907 йилда Қуқонда таваллуд топган. Миллати рус. 1927 йилдан Совет армиясида хизмат қилган. Гвардия подполковниги, Қора денгиз флотининг 1-авиадивизиясининг хаво- харбий кучлари 5-гвардия авиаполки қўмондони. Қизил Байроқ ордени, I-даражали Ватан уруши ордени, Ушаков ордени ва Қизил юлдуз орденлари билан тақдирланган. СССР Олий Совети Президиумининг 1945 йил 16 майидаги қарори билан Днепрни кесиб ўтишдаги кўрсатган жасорати учун гвардия подполковниги Виктор Павлович Канарев Совет Иттифоқи Қаҳрамони унвони билан тақдирланди.\n1917 йилда Метан вилоятининг Багрин қишлоғида туғилган. Миллати узбек. 1942 Самарқанд вилоятининг Митан туман ҳарбий комиссариати томонидан чақирилган. Ефрейтор,206-ўқчи дивизиясининг 722-полки автоматчилар ротаси бўлим қўмондони. Олий Совети Президиумининг 1944 йил 3 июндаги қарори билан Днепрни кесиб ўтишдаги кўрсатган жасорати учун ефрейтор Карабаев Алабай Совет Иттифоқи Қаҳрамони унвони билан тақдирланди.\n1921 йилда Чимбой тумани Охунбобоев жамоа хўжалиги қишлоғида таваллуд топган. Миллати қозоқ. Қорақалпоқ АССРи Қораузоқ туман ҳарбий комиссариати томонидан чақирилган. Гвардия оддий аскари, 128-Туркистон гвардия тоғли-ўқчи дивизияси 327-гвардия тоғли-ўқчи полкининг автоматчиги. Улуғ Ватан урашининг жангларида кўрсатган жасорати учун СССР Олий Совети Президиумининг 1945 йил 24 мартидаги қарори билан гвардия қизилармиячиси Қороқулов Джуман Совет Иттифоқи Қаҳрамони унвони билан тақдирланди.\n1915 йилда Саратов вилояти Синенкие қишлоғида таваллуд топган. 1939 йилда Тошкент шаҳрининг Калининск туман ҳарбий комиссариати томонидан Совет армиясига чақирилган. Катта лейтенант, 254-ўқчи дивизияси 9360-ўқчи полкининг ўқчи ротаси қўмондони. СССР Олий Совети Президиумининг 1944 йил 22 февралидаги қарори билан Днепрни кесиб ўтишдаги кўрсатган жасорати учун катта лейтенант Караулов Василий Иванович Совет Иттифоқи Қаҳрамони унвони билан тақдирланди.\n1918 йилда Тошкент вилояти Оржоникидзев туманида таваллуд топган. Миллати ўзбек. Оржоникидзев туман ҳарбий комиссариати томонидан Совет армиясига чақирилган. Гвардия лейтенанти, 132-гвардия ўқчи полкининг пулеметвзводининг қўмондони. II-даражали Ватан уруши ордени ва Қизил байроқ ордени билан тақдирланган. СССР Олий Совети Президиумининг 1945 йил 24 мартидаги қарори билан Яск-Кишинев жангида кўрсатган жасорати учун гварди лейтенанти Каримов Ғулом Совет Иттифоқи Қаҳрамони унвони билан тақдирланди.\n1922 йилда Оренбургда таваллуд топган. 1939 йилдан бошлаб Совет армиясида хизмат қилган. В.И.Ленин номидаги ҳарбий пиёда ўқув юртини тамомлаган. Лейтенант, 134-ўқчи дивизиянинг 629-ўқчи полки айғоқчилик бўлими қўмондони. СССР Олий Совети Президиумининг 1944 йил 4 июндаги қарори билан Смоленск вилоятидаги жангларда кўрсатган жасорати учун лейтенанту Владимир Васильевич Карпов Совет Иттифоқи Қаҳрамони унвони билан тақдирланди. I-даражали Ватан уруши ордени,Қизил байроқ ордени, “Жасорат учун” медали ва “Жангдаги хизматлар учун” медаллари билан тақдирланган.\n1913 йил Тошкентда таваллуд топган. Миллати рус. Совет армиясига 1941 йилда Тошкентдаги шаҳар Ленин номидаги комиссариат томонидан Совет армиясига чақирилган. Гвардия сержанти, 20-ўқчи дивизиянинг 60-ўқчи полки Станокли пулемёт ҳисоблаш қўмондони. СССР Олий Совети Президиумининг 1944 йил 13 сентябрдаги қарори билан Молдавиядаги жангларда кўрсатган жасорати учун гвардия сержанти Карпов Иван Петрович Совет Иттифоқи Қаҳрамони унвони билан тақдирланди.\n1924 йилда Озарбайжон ССР қуйи Шижбак қишлоғида таваллуд топган. Миллати арман. Совет армиясига 1943 йилда Тошкентдаги шаҳар Ленин номидаги комиссариат томонидан Совет армиясига чақирилган. Гвардия сержанти, 86-гвардия танк қирувчи дивизионининг, қурол наводчиги. СССР Олий Совети Президиумининг 1944 йил 18 ноябрдаги қарори билан Висладаги жангларда кўрсатган жасорати учун гвардия сержанти Каспарьян Сурен Акопович Совет Иттифоқи Қаҳрамони унвони билан тақдирланди.